HSL:n mobiilisovellus - Sivu 3\n10.02.2022, 09:17 #31\nVäärin, ei ole kohtuullinen.\nVäärin, opiskelijat pakotetaan.\nMatkustajan kyllä itse täytyy pitää huoli siitä, että hänen käyttämänsä matkalippu on luettavissa koko matkan ajan.\nKyllä sun täytyy pitää matkakorttiasikin mukana, sen puuttumattomuudesta rapsahtaa tarkastusmaksu. Mikäli matkakortti on unohtunut, sen tarkastusmaksun voi käydä mitätöimässä HSL:n tarkastusmaksutoimistossa.\nYhtälailla puhelimessa tulee olla virtaa, tai sulla ei ole voimassaolevaa lippua. Ei tarkastajat ole mitään käveleviä puhelimen latauspisteitä, eikä se todellakaan ole heidän velvollisuutensa.\nVäärin, se on todellakin heidän velvollisuutensa. Vaihtoehtoisesti voivat antaa olla ja siirtyä tarkastamaan seuraavaa matkustajaa.\nPS. Hymyilemisen vaatiminen matkan aikana on aika absurdi vertauskuva lipun hallussapitämiseen.\n10.02.2022, 10:22 #32\nKyllä asia on aivan selvä ja yksikäsitteinen. Matkustajalla tulee olla matkaan oikeutettava lippu koko matkan ajan. Metrossa laiturialueella, joka alkaa kortinlukijoiden kohdalta. Noustessa bussiin, lähijunaan tai raitiovaunuun.\nTästä selvästi https://www.hsl.fi/liput-ja-hinnat/tarkastusmaksu . Saman linkin takana on myös kuvattu tilanteet joissa tarkastusmaksu voidaan perua.\n--- Lainaus sivulta https://www.hsl.fi/liput-ja-hinnat/tarkastusmaksu ---\nVoit hoitaa maksun peruuttamisen Helsingin päärautatieaseman tarkastusmaksutoimistossa. Jos olet maksun määräämisen yhteydessä esittänyt kuvallisen henkilötodistuksen, voit asioida myös HSL:n palvelupisteessä päärautatieasemalla.\n- henkilökohtainen HSL-korttisi, josta voit näyttää tarkastushetkellä voimassaolleen kausilipun\n- henkilötodistus (virallinen henkilökortti, passi tai kuvallinen Kela-kortti)\n- Lapsen henkilöllisyyden voi todistaa myös alaikäisen henkilökortilla tai Kela-kortilla.\n- puhelimesi, josta voit näyttää tarkastushetkellä voimassaolleen kausilipun\n- henkilötodistus (virallinen henkilökortti, passi tai kuvallinen Kela-kortti).\n--- Lainaus loppuu ---\n10.02.2022, 10:26 #33\nKyllä asia on aivan selvä ja yksikäsitteinen. Matkustajalla tulee olla matkaan oikeutettava lippu koko matkan ajan.\nToki, ja lippu on edelleen olemassa vaikka se ei olisi aktiivisena kännykän näytöllä tai kännykässä ei ole virtaa.\n10.02.2022, 12:03 #34\nTarkastajien tulisi kantaa mukana varavirtalähteitä, joilla sammuneeseen puhelimeen saa virtaa tarkistuksen suorittamiseksi. Tämä on heidän velvollisuutensa, ei matkustajan. .....\nMissäs tuollainen vaatimus muuten lukee tai on muuten määritelty ?\n10.02.2022, 18:34 #35\nTyössäkäyville ihmisille kynnys lähteä perumaan 80e tarkastusmaksua lienee sen verran korkea, että moniko jaksaa? Tuollaiseen plvelupisteessä asiointiin saa kuitenkin helposti tuhlattua matkoineen tunnin elämästään.\nSovelluksella ostetut liput ovat ymmärtäkseni yksilöityjä, niin miksi niitä ei voi tarkastustilanteessa kaivaa asiakasnumerolla, jos akku on loppu? Asiakasnumeron voi liimata vaikka tarrana puhelimen takalasiin.\nHSLn palvelumuotoilun johtoajatus tuntuu olevan matkustajalle kettuilu. Veellä. Ei kovin helposti muuten selity tämän bugisen appin tuputtaminen.\n10.02.2022, 20:07 #36\nTässä ei myöskään oteta huomioon monen opiskelijan vähäisiä tuloja.\nMee töihin. Sieltä saa rahaa niinkuin minäkin teen ja tein opiskeluaikanani\n10.02.2022, 21:14 #37\nNo nyt sä olet asian ytimessä. Yritin laskeskella, kuinka monessa kaupungissa olen käyttänyt joukkoliikennettä. En tiedä, mutta pitkälle toistastaa niitä ainakin on. Yhdessäkään niistä ei joukkoliikenteen järjestäjätaho esittäydy yhtä ylimielisenä kuin täällä meillä. Yhdessäkään niistä ei pidä maksaa ylimääräistä "palvelumaksua" siitä ilosta, että saa ostaa lipun jne. Höseli on aivan omassa luokassaan.\nNyt alkaa mennä jo aika paksuksi.\nSehän lukee Jufon viestissä, etkö huomannut? Se on hänen mielipiteensä. En ole Jufon kanssa eri mieltä, mutta Höseli varmasti on, vrt. J-lu:n viiltävä analyysi Höselin palvelukulttuurista.\n10.02.2022, 21:16 #38\nOnko tämä yleinen ohje? Jos ei ole varaa johonkin niin senkun vaan menee töihin? Jos asia olisi noin yksinkertainen, köyhyyttä ei enää olisi Suomessa viikon päästä.\n10.02.2022, 21:33 #39\nMinä olen itse joukkoliikenteen käyttäjä. Seuraavia asioita on tapahtunut viime aikoina:\n- lipun lataaminen verkossa\n- sähköisen kaluston tulo\n- vyöhykeuudistus (Myyrmäki ja Leppävaara samassa vyöhykkeessä)\n- tihentynyt vuoroväli\n- kuljettajien parempi liikennekäyttäytyminen ja tasaisempi ajo\n- informaation parannus liikennevälineiden sisällä\nPaljon muutakin, mutta nämä tulivat ensimmäisenä mieleen. Jos joukkoliikenteen käyttäjä palvelutason hyväksi, niin onko sitten painopiste Joukkoliikennefoorumilla siinä, miten yksityisauton käyttäjät kokevat joukkoliikenteen. Sananvapaus pitää olla mutta sitten tämä on enemmän yksityisautoilijoiden valitusfoorumi.\nVoisi vähän miettiä että ei se varmaan joukkoliikenteestä päättävilläkään helppoa ole. Rahat pitäisi löytää ja kuitenkin palvelutaso säilyttää. Matkustajamäärät eivät vielä ole palanneet siihen mitä ne olivat ennen koronaaikaa. Vai onko jatkuvan valittamisen juurisyy jossain muualla kuin itse joukkoliikenteeseen liittyvissä syissä. Siinä pohdittavaa.\n10.02.2022, 23:14 #40\nNo varmaan se on jo todettu jollei tässä ketjussa, niin jossain toisessa, että lippu pitää avata sovelluksessa ennen linja-autoon nousemista. Se ei ole mielipidekysymys. Yhtä vähän mielipidekysymys, kuin metrossa ennen laiturialuetta pitää olla voimassa oleva lippu.\nEi ainakaan käyttöehdoissa lue mitään tällaista:\nMetron laiturialueella lipun pitää olla samaan tapaan a) ostettuna ja b) se pitää pystyä esittämään, mutta sovelluksen ei ole pakko olla auki.\nLisäksi tarkastusmaksun perumisesta lukee seuraavaa:\nPeruuttaminen ei siis koske tilannetta, jossa on loppunut virta, kun puhelimella on ostettu arvolippu tai enintään 13 vuorokauden lippu. Tätä kauemmin voimassa oleva lippu oikeuttaa perumiseen harkinnan mukaan.\nJa opiskelijat joutuu tosiaan käyttämään väkipakolla sovellusta, kuten täällä onkin jo kirjoitettu.\n11.02.2022, 05:44 #41\n1: Hyvä uudistus, mutta sen jälkeen kioskeille on tullut latausmaksu, vapaavalintaiset kausiliput ovat poistuneet ja nyt opiskelijalippua ei saa enää matkakortille. Kokonaisuudessaan parannusta ei ole mielestäni tapahtunut vaan päinvastoin.\n2: Sähköbussit ovat mielestäni keskimärin parempia kuin uudet dieselbussit eli hyvä.\n3: Vyöhykeuudistus oli mielestäni hyvä.\n4: Tihentynyt vuoroväli ei pidä paikkaansa. Joillakin yksittäisillä linjoilla joo, mutta vuoroja on karsittu selvästi koronan vuoksi.\n5: En ole havainnut kuljettajien keskimääräisissä ajotavoissa muutosta.\n6: Informaatio parani LIJ:n käyttöönoton yhteydessä, mutta uudet näytöt ovat usein pois käytöstä. Minulle luotettavuus on tärkeämpää kuin se, että näytöllä näkyy useampi seuraava pysäkki.\n11.02.2022, 06:44 #42\n1: Hyvä uudistus, mutta sen jälkeen kioskeille on tullut latausmaksu\nTämä latausmaksu muuten tuli jo ENNEN kuin netin kautta pystyi matkakorttia lataamaan.\n11.02.2022, 07:51 #43\nMun nähdäkseni HSLn pitää pystyä tarkastamaan mobiililippu vaihtoehtoisella tavalla, jos sitä ei pysty syystä tai toisesta matkustajan kännykästä tarkastamaan. Oleellista on, että se on ostettu, ei, että se pystytään tarkastamaan. Mobiililaitteet ja varsinkaan HSLn sovellus eivät ole sellaista toimintavarmaa teknologiaa, että niiden sakatessa tarkastusmaksu ja sen palvelupisteessä peruuttaminen olisi kohtuullinen ratkaisu tilanteeseen. Aivan liian raskasta ja tosiaan palveluna niin huonoa, että tarkoituksena tuntuu olevan rahastaa tarkastusmaksuilla, joita ihmiset eivät jaksa asian vaivalloisuuden takia perua.\nToinen vaihtoehto on, että tarkastusmaksun pystyy perumaan asiakasnumerolla netissä.\nJa Salomaalta kyllä hyvä pointti, että jlf.fistä on tosiaan tullut paljolti joukkoliikennekäyttäjien palstan sijaan autoilijoiden palsta. HSL on parhaansa mukaan ajanut ihmisiä pois joukkoliikenteestä, monet autoilijaksi ja esim itse kävelen ja pyöräilen nykyään säännöllisiä matkojani Punavuoresta Kallioon ja Vallilaan. Niin ja tosiaan rekisteröin itselleni joku vuosi sitten myös ihan ympärivuotisen käyttöauton, kesän harrastepelejä on ollut kauan.\nJa pidän kyllä itseäni noin ideologisesti urbaanina joukkoliikenneihmisenä, mutta HSL vaan on liian hapokas, että sitä arjessaan jaksaisi. Ratikkalipun poistuminen oli itselläni ratkaiseva tekijä, mutta jos olisin sen sietänyt, niin helppo nähdä, että tämä mobiilisähellys olisi viimeistään katkaissut kamelin selän.\n11.02.2022, 09:55 #44\n1: Hyvä uudistus, mutta sen jälkeen kioskeille on tullut latausmaksu, vapaavalintaiset kausiliput ovat poistuneet ja nyt opiskelijalippua ei saa enää matkakortille. Kokonaisuudessaan parannusta ei ole mielestäni tapahtunut vaan päinvastoin..\n4: Tihentynyt vuoroväli ei pidä paikkaansa. Joillakin yksittäisillä linjoilla joo, mutta vuoroja on karsittu selvästi koronan vuoksi..\nVoin täsmentää että täällä luoteisessa Helsingissä palvelutaso parani esim. pyhäpäivien vuorojen tihentymisenä. Mutta 36:n lähtöjen 60 % vähennys on kysymys, josta täällä ei paljon kirjoitella, kun ei ole vanhemmat ihmiset niin innostuneita tästä sometouhusta.\n5: En ole havainnut kuljettajien keskimääräisissä ajotavoissa muutosta..\nSaatan tehdä päivässä 15 joukkoliikennematkaa ja minä olen havainnut. Erityismaininta siitä, että yhä useampi kuljettaja ymmärtää lain sanamuodon eli antaa esteettömän pääsyn suojatien ylitykseen jalankulkijalle, joka on astumassa suojatielle.\nPitää myös joustoa olla käyttäjien puoltelta, on paljon uudistuksia, jotka eivät heti toimi parhaalla mahdollisella tavalla.\n---------- Viestit yhdistetty klo 10:55 ---------- Edellinen viesti oli kirjoitettu klo 10:38 ----------\nHSL on parhaansa mukaan ajanut ihmisiä pois joukkoliikenteestä, .\nJotkut uudistukset eivät toimi heti, mutta onkohan muuten tuo sanonta oikeutettu, että HSL ajaa ihmisiä pois joukkoliikenteestä.\nRatikkalipun poistuminen oli itselläni ratkaiseva tekijä, mutta jos olisin sen sietänyt, niin helppo nähdä, että tämä mobiilisähellys olisi viimeistään katkaissut kamelin selän.\nViimeisin muokkaaja Salomaa; 11.02.2022 kello 09:57. Syy: Täydennys\n11.02.2022, 15:30 #45\nHSL'n palvelutaso on osittain parantunut, osittain huonontunut jyrkästi.\nKuljettajat ajavat rauhallisemmin\nMatkakorttia ladattaessa kioskilla perittävä palvelumaksu\nMatkakorttikauden vapaan pituuden poistuminen (Föli aloitti sen juuri viime vuonna koska se vastaa enemmän asiakkaiden tarpeisiin)\nMyynti-ja neuvontapisteiden vähentyminen\nPaperiaikataulujen poistuminen palvelupisteistä\nMuutenkin palvelupisteessä saatavan palvelun muuttuminen epäkohteliaaksi, lähialuamatkailu tuntuu olevan neuvontatoimistojen virkailijoille vastenmielinen ajatus.\nKoen mobiilisovelluksen todella hankalaksi ja epävarmaksi käyttää. Lipun susostun ostamaan sen avulla sitten kun HSL antaa takuut sovelluksen toimivuudesta ja ohjeistaa lipputarkastajat neuvomaan ja jos soveluksessa tai nettiyhteydessä on takkuja, niin jättämättä tarkastusmaksu määräämättä.\nHelsingin uusi pormestari ihmetteli Helsingin väestökatoa, mutta kaikki huononnukset palveluun saavat ihmiset ajatteleman muuttoa pois, paikkakunnalle jossa toimii palvelu, myös kunnan palveluissa.\nViimeisin muokkaaja Hape; 11.02.2022 kello 15:35.


Call of Duty - Vedonlyönti Netissä & Vihjeet\nCall of Duty vedonlyönti\nLegendaarinen sotapeli Call of Duty on yksi eSports-areenoiden suosikkipeleistä. Lue sivuiltamme pelistä ja vedonlyöntimahdollisuuksista!\nVEDONLYÖNTI CALL OF DUTY LEAGUE PELIMUODOT\nCall of Duty on yksi maailman tunnetuimmista konsolipeleistä. Activision julkaiseman pelin menestystarina alkoi jo vuonna 2003.\nKolmatta maailmansotaa käsittelevä ensimmäisen persoonan ammuntapeli on takonut historian saatossa 15 biljoonan dollarin tienestit eikä pelin suosiolle näy loppua! Pelin tuorein painos Call of Duty: Modern Warfare julkaistiin lokakuussa 2019, tämä peli tekee nyt tuhojaan sekä onlinessa että eSports-areenoilla.\nCall of Duty otteluista voi lyödä vetoa siinä missä esimerkiksi League of Legends tai Owerwatch pelienkin parissa. Call of Duty vedonlyönti ei ole vielä noussut markkinoiden kärkinimeksi mutta pelistä on ennustettu seuraavaa eSports ja vedonlyöntihittiä muun muassa Call of Duty Leaguen suosion myötä. Otteluista tarjottavat ilmaiset live stream lähetykset Twitch sekä YouTube-palvelussa lisäävät jatkuvasti pelin suosioita ja erityisesti Call of Duty live vedonlyönnin kiinnostavuutta. Alta löydät uusimmat Call of Duty vedonlyöntivihjeet sekä esittelyn Call of Duty vedonlyöntikohteista.\n1. Call of Duty League: Minnesota ROKKR - London Royal Ravens\nKohde sulkeutunut: 27.02.2021 23:30\n2. Call of Duty League: Chicago OpTic - Toronto Ultra\nKohde sulkeutunut: 25.02.2021 01:00\n3. Call of Duty League: Minnesota RØKKR - Dallas Empire\nKohde sulkeutunut: 14.02.2021 23:30\nEsport vedonlyönnin perinteisimmässä kohteessa, voittajavedossa, veikataan kumpi joukkue voittaa ottelun? CoD otteluissa on usein selvät ennakkosuosikit ja Call of Duty vedonlyöntikertoimet eivät aina houkuttelu ottelun voittaja vetoihin.\nKierroksen voittajaa veikatessa pelimerkit asetetaan joukkueelle, jonka uskot voittavan esimerkiksi ottelun 1. kierroksen. Tämä vedonlyöntimuoto on tuttu kaikille CS:GO veikkauksia tehneille. Jokaisella joukkueella on omat suosikki kartat sekä pelimuodot, joten tässä kohteessa ja oikealla kartalla ottelun lähtökohtainen altavastaaja voi olla tasaväkinen ennakkosuosikkia vastaan.\nVoittaa vähintään 1. kierroksen\nVähintään yhden kierroksen voittajan veikkaaminen antaa enemmän liikkumatilaa vetoihin kuin kaksi ensimmäistä kohdetta. Tässä sinun ei tarvitse osata veikata kumpi joukkue voittaa ottelun tai tietyn kierroksen. Paras kolmesta tai paras viidestä ottelusta riittää yksi oikein veikattu kierrosvoitto ja betsi napsahtaa kohdalle. Ottelun ennakkosuosikille ei tässä kohteessa saa yleensä kelvollista vedonlyöntikerrointa.\n10 players. Two objectives. One life.\nWelcome to Search and Destroy.#CDL2020 pic.twitter.com/tmhdWI6Aie\n— Call of Duty League (@CODLeague) April 1, 2020\nYli/Alle vetoja voi veikata useisiin eri asioihin. Pelatut kierrokset ovat perinteisin over/under kohde. Esimerkiksi paras viidestä sarjassa ottelussa pelataan vääjäämättä vähintään kolme kierrosta. Tässä tapauksessa lyödään vetoa siitä, että pelataanko ottelussa yli vai alle 3.5 kierrosta. Yli/alle kohteita voi veikata myös joukkueen tai pelaajien tapoista.\nTulosveto ja Handicap vedot\nAstetta hiotumpi karttaveto noudattaa perinteisestä urheilusta tuttua tulosvetokaavaa. Vedonlyöntikohteessa veikataan siis ottelun lopputulosta, joka voi olla paras viidestä sarjassa (BO5) mitä tahansa väliltä 3-0, 2-3. Tasapelejä ei tunneta.\nTasoitusvedossa toisella joukkueelle tarjotaan etulyöntiasema ottelun alkaessa esimerkiksi yhden voitetun kierroksen turvin. Call of Duty tasoitusvedot ovat yleensä muotoa +1,5/-1.5 tai +2/-2.\nCall of Duty Livevedonlyönti\nLivevedonlyönti on jatkuvasti suosiotaan kasvattava vedonlyönnin muoto. Livevedonlyönnissä korostuu joukkueiden sen hetkinen vire, vastaako se ennen ottelua tarjottuja kertoimia vai onko toisella jengeistä parempi draivi päällä?\nLivevedonlyönnistä saa peliä ja joukkueiden voimasuhteita sekä taktiikoita ymmärtämällä parhaimmillaan huomattavasti paremmat voitot kuin ennen ottelua asetetuilla vedoilla. Call of Dutyn livevedonlyönnin parissa voi lyö vetoa esimeriksi seuraavasta taposta, seuraavan kierroksen voittajasta tai pommin asettamisesta.\nCall of Duty League on CoD-pelaajien graalin malja. Vuoden 2020 sarja starttasi tammikuun 24. päivä ja voittaja on selvillä loppuvuodesta 2020. Turnauksen palkintopotti on varsin mukavat 6 miljoonaa dollaria, josta kelpaa sotia läpi vuoden. Call of Duty League 2020 sarjassa on mukana 12 joukkuetta, jokaisen joukkueen oli tarkoitus järjestää kotiturnaus liveyleisön edessä mutta koronavirusepidemian vuoksi ottelut ovat siirretty onlineen. Tämä on sinänsä ikävä takaisku sillä liigan turnausviikonloput ovat perinteisesti keränneet paikanpäälle tuhansia silmäpareja.\nCall of Duty League vedonlyönti\nCall of Duty liiga vedonlyönti on tietenkin jokaisen yksittäisen turnauksen kohdalla kiivasta. Sarja on hyvin tasainen ja neljän kärjessä erot ovat hyvin pienet.\nCall of Duty vedonlyöntikertoimet loistavat juuri nyt poissaolollaan eikä vedonlyöntisivustot tarjoa veikattavaa. Tilanne kuitenkin muuttuu erityisesti jokaisen CoD turnauspäivän lähestyessä. Tällä hetkellä ei ole tietoa seuraavasta turnauspäivästä mutta se on todennäköisesti huhtikuussa 2020. Seuraa sivustoamme jos haluat löytää tuoreimpia Call of Duty vedonlyönti vinkkejä! Alta löydät parhaat Call of Duty vedonlyöntisivustot sekä vedonlyöntibonukset jotka kannattaa hyödyntää pelitilin avauksen yhtessä.\nCall of Duty League joukkueet ja sarjataulukko\nCall of Duty Leaguessa on mukana kaksitoista joukkuetta neljästä eri maasta. Alla esittelyteltynä tämän vuoden Call of Duty Leaguen joukkueet. Joukkueiden järjestys noudattaa ennen kauden alkua tehtyä power-rankingia huonoimmasta parhaimpaan.\nJoukkue: Paris Legion\nOmistaja: c0ntact Gaming\nSeuraa pelaaja: Luke 'Louqa' Rigas\nJoukkue: Florida Mutineers\nSijainti: Orlando, Yhdysvallat\nOmistaja: Misfits Gaming\nSeuraa pelaaja: Chance 'Maux' Moncivaez\nJoukkue: Los Angeles Guerrilas\nSeuraa pelaaja: Renato 'Saints' Forza\nJoukkue: Minnesota Røkkr\nSijainti: Minnesota, Yhysvallat\nOmistaja: WISE Ventures\nSeuraa pelaaja: Adam 'GodRX' Brown\nJoukkue: Toronto Ultra\nOmistaja: OverActive Media\nSeuraa pelaaja: Anthony 'Methodz' Zinni\nJoukkue: London Royal Ravens\nOmistaja: ReKTGlobal, Inc.\nSeuraa pelaaja: Dylan ‘Dylan’ Henderson\nJoukkue: Seattle Surge\nSijainti: Seattle, Yhdysvallat\nOmistaja: The Aquilini Group\nSeuraa pelaaja: Damon 'Karma' Barlow\nJoukkue: Atlanta FaZe\nSijainti: Atlanta, Yhdysvallat\nOmistaja: Atlanta Esports Ventures\nSeuraa pelaaja: Preston 'Priestahh' Greiner\nJoukkue: New York Subliners\nSijainti: NY City, Yhdysvallat\nSeuraa pelaaja: Donovan 'Temp' Laroda\nJoukkue: Los Angeles OpTic\nSeuraa pelaaja: Jordan 'Jkap' Kaplan\nJoukkue: Dallas Empire\nSijainti: Dallas, Yhdysvallat\nOmistaja: Envy Gaming\nSeuraa pelaaja: Indervir 'iLLeY' Dhaliwal\nJoukkue: Chicago Huntsmen\nOmistaja: NRG Esports\nSeuraa pelaaja: Dylan 'Envoy' Hannon\nCall of Duty League sarjataulukko\nCall of Duty League 2020 sarjataulukko\nJoukkue Turnaukset Voitot Tappiot Pisteet\nAtlanta Faze 3 8 1 90\nChicago Huntsmen 3 8 1 90\nDallas Empire 3 7 5 80\nMinnesota Røkkr 3 7 4 70\nParis Legion 3 5 3 50\nFlorida Mutineers 3 5 5 50\nLondon Royal Ravens 3 4 4 30\nOpTic Gaming Los Angeles 3 2 5 20\nSeattle Surge 3 2 6 20\nToronto Ultra 3 1 5 10\nLos Angeles Guerrillas 3 1 5 10\nNew York Subliners 3 1 6 10\nCall of Duty pelimuodot\nDomination pelimuodossa kartalla on kolme aluetta tai objektia, joiden hallussa pidosta saa pisteitä. Pelissä on kaksi kierrosta, ensimmäisen kierroksen voittaa täydet 100 pistettä kerännyt, toisen kierroksen voittaa 200 pistettä kerännyt joukkue. Ensimmäisen kierroksen pisteet siirtyvät toiselle, joten toista kierrosta ei startata tilanteesta 0-0.\nPeruspelissä pisteitä kertyy tapoista sekä vallatuista alueista. Alueen voi valloittaa yhden tai useamman pelaajan voimin. Domination pelimuodon pistelasku on hyvin erilainen eri versiossa. Call of Duty Leaguessa tapoista ei esimerkiksi saa yhtään pistettä, vain alueiden valloitus ratkaisee.\nPelimuoto nimeltään Hardpoint on äärimmäisen mielenkiintoinen. Hardpoint on alue, jonka hallussa pidosta joukkue saa sekunti sekunnilla enemmän pisteitä. Pelimuodosta tekee mielenkiintoisen se, että hardpoint voi vaihtaa paikkaa koska tahansa ja minne tahansa. Headquaertes (päämaja) pelimuodossa valloitettava ja hallussa pidettävä paikka on aina sama mutta hardpoint saattaa vaihtaa paikkaa, vaikka se olisi joukkueen hallussa. Kierroksen voittaa eniten pisteitä tietyssä ajassa kerännyt joukkue.\nSearch and Destroy pelimuoto on sotapeli perinteisimmillään. Tässä pelissä on kaksi puolta, niin sanotut hyvät ja pahat. Hyökkäävää joukkue yrittää räjäyttää toisen kahdesta kartan pommipaikasta, puolustava joukkue koittaa estää tämän. Joukkueista se kumpi eliminoi ensin kokonaan toisen joukkueen voittaa kierroksen. Hyökkäävä joukkue voi voittaa myös, mikäli se onnistuu asettamaan pommin sekä räjäyttämään tämän. Jokaisella pelaajalla on vain yksi henki per kierros ja perinteisesti peli on paras seitsemästä. Joukkue, joka voittaa neljä kierrosta voittaa ottelun. Joukkueet vaihtavat puolia joka kierroksen jälkeen.


Arvio: WWF In Your House 2 | Smarkside\nYOU ARE HERE:Home » Arviot » Arkisto » 1995 » Arvio: WWF In Your House 2\nYleisömäärä: 6 482\nVoi veljet. Koska WWF oli päättänyt kasvattaa ppv-kalenteriaan huomattavasti, oli tietenkin myös King of the Ringin ja SummerSlamin väliin ängetty yksi uutta In Your House -konseptia edustava ppv. Normaaleista ppv:eistä poiketen nämä IYH-ppv:t olivat siis vain kaksituntisia ja maksoivat hieman vähemmän. Ensimmäinen In Your House ei ollut mikään supermenestys, mutta sen buyrate oli silti kohtuullinen 0.8. Nyt tämä toinen (jonka lisänimeksi aikanaan ilmoitettiin The Lumberjacks) sai hieman heikomman buyraten, mutta 0.7 oli silti parempi kuin King of the Ringin häpeällinen 0.6. Tämän IYH:n suurin erikoisuus on oikeastaan se, että Bret Hart ei esiintynyt tässä ollenkaan (vaikka oli ihan painikunnossa ja paini tapahtuman Dark Matchissa). Ehkä tämäkin kertoo jotain WWF:n ongelmista löytää järkevää suuntaa: yhdelle firman isoimmista tähdistä ei keksitty edes ottelua ppv:hen. Tämä oli ensimmäinen ppv sitten Royal Rumble 1992:n, jossa Hart ei esiintynyt ollenkaan.\nKuten näistä buyrate-luvuista voi päätellä, WWF:llä ei todellakaan mennyt erityisen hyvin taloudellisesti näihin aikoihin. Itse asiassa kesällä 1995 alkoi liikkua ensimmäistä kertaa vakavia huhuja siitä, että WWF saattaisi olla todellisissa taloudellisissa vaikeuksissa. Nämä huhut liittyivät siihen, että kesän aikana WWF oli irtisanonut säästösyistä useampia pääkonttorillaan työskenteleviä korkea-arvoisia pomoja. Lisäksi säästösyistä WWF:stä oli irtisanottu joukko painijoita ja managereita, kuten Barbarian, Afa, Lou Albano, Doink, Dink ja road agent Tony Garea. Huhuja liikkui myös siitä, että monien muiden alakortin painijoiden kohtaloa harkittiin myös uudestaan. Myös Dave Meltzer myönsi, että WWF:n tilanne oli paha – muttei vielä katastrofaalinen. Ainakaan WWF ei ollut vielä joutunut myymään osuutta yhtiöstä ulkopuolisille taholle eikä se ollut joutunut siirtämään Titan Towers -pääkonttoriaan halvemmalle sijainnille. WWF oli kuitenkin oikeissa taloudellisissa ongelmissa, ja yhtiössäkin oli vihdoin herätty siihen, että jotain pitäisi alkaa tehdä eri tavalla, jotta tulevaisuutta ylipäänsä olisi. Hauskaa, kuinka nopeasti nämä asiat lopulta kääntyvät.\nSelostajinamme tällä kertaa Vince McMahon ja vaihteeksi paluunsa selostamon puolelle tehnyt Jerry Lawler. Haastattelijoina Todd Pettengil ja Dok Hendrix. Lisäksi yhden ”haastattelun” teki Barry Didinsky – mies, jota kutsuttiin WWF:n ”Mayor of Merchandiseksi”. Käytännössä Didinskyn tehtävä oli promota kameralle WWF:n uusia fanituotteita, ja siinä samalla hän jututti välillä painijoita. Sanomattakin lienee selvää, että Didinskyn aika WWF:ssä ei jäänyt kovin ikimuistoiseksi.\nTämä 1-2-3 Kidin ja The Roadien feud oli jatkunut oikeasti varsin pitkään. Kid oli ollut Razor Ramonin apuna vuoden 1995 alusta lähtien tämän kamppailussa Jeff Jarrettia vastaan, ja Roadie oli puolestaan ollut Jarrettin apuna tuossa samaisessa taistossa. Alun perin In Your House 1:ssä piti nähdä joukkueottelu, jossa Roadie ja Jarrett olisivat kohdanneet Ramonin ja Kidin. 1-2-3 Kid loukkasi niskansa kuitenkin juuri ennen tapahtumaa ja joutui jäämään parin kuukauden sairaslomalle (aluksi pelättiin paljon pahempaakin). Nyt kesällä hän oli kuitenkin palannut painikuntoon ja halusi vihdoin päästä kohtaamaan Roadien 1 on 1 -ottelussa, jota oli odottanut kuukausien ajan.\nTäytyy myöntää, että vuoden 1995 BG James ei ollut ollenkaan huono painija. Nuori Roadie liikkui kehässä yllättävänkin hyvin, ja kun vastassa oli 1-2-3 Kidin kaltainen painija, joka näihin aikoihin oli laskettavissa ihan puhtaaksi high flyeriksi, oli lopputuloksena viihdyttävää meininkiä. Ei tämä ottelu toki mikään huippuluokan matsi ollut, mutta sekä Roadie että Kid kyllä yrittivät parhaansa ja saivat aikaiseksi ihan hyvän openerin. Sen kummempaa ei ehkä tässä ajassa ja näillä edellytyksillä olisikaan ollut mahdollista saada aikaan. Kaikin puolin silti ihan pätevä avaus illalle. Roadielle ilta ei suinkaan ollut vielä tämän jälkeen ohi: ottelun jälkeen hän nimittäin meni säätäämään sisääntulorampille aseteltua keikkasettiä, koska myöhemmin illalla Jeff Jarrett oli luvannut esittää yleisölle livenä uutuuskappaleensa With My Baby Tonight.\nKing Mabel & Sir Mo vs. Savio Vega & Razor Ramon\nOi kyllä. Mabel oli todellakin kaikkien painifanien kauhuksi voittanut KIng of the Ring -turnauksen, ja sen seurauksena hänestä oli tullut King Mabel. Mabelin joukkueparista Mo’sta oli puolestaan tietenkin tullut Sir Mo. Nyt nämä kaksi sitten kulkivat ympäriinsä kuninkaallisissa kaavuissa kruunut päällään ja pyrkivät kylvämään mahdollisimman paljon tuhoa. Kovasti vaikutti siltä, että Mabelin King of the Ring -voitto saattaisi johtaa johonkin peruuttamattoman kamalaan Main Event -pushiin. Ennen sitä King Mabel ja Sir Mo keskittyivät kuitenkin tähän midcard-feudiin Savio Vegan ja Razor Ramonin kanssa. Vega oli siis hävinnyt Mabelille King of the Ring -turnauksen finaalissa, minkä jälkeen Mabel oli piessyt vielä hänet pahasti, ja nyt Vega ystävänsä Razor Ramonin kanssa janosi tietenkin kostoa. KOTRin aikaan loukkaantuneena ollut Ramon oli nyt taas painikunnossa. Dirt sheetien mukaan Ramon oli näihin aikoihin urallaan jonkinlaisessa koirankopissa, koska hänen päihdeongelmansa olivat alkaneet käydä ilmeiseksi ja koska hän ei ollut kyennyt tekemään mitään asialle.\nVoi olla, että olen vähemmistössä, mutta kerrankin myös Dave Meltzer on kanssani samassa vähemmistössä. Olemme molemmat olleet sitä mieltä, että tämä ottelu on itse asiassa ollut ihan hyvä. Ei siis missään tapauksessa hyvä tai mikään sellainen, mitä erityisemmin haluaisin hehkuttaa, mutta silti… ihan hyvä. Razor Ramon oli toki ratkaisevassa roolissa tässä ottelussa, koska ”Bad Guy” teki kyllä parhaansa saadakseen ottelun vaikuttamaan mahdollisimman viihdyttävältä. Toki asiaan auttoi myös se, että Ramonilla oli niin paljon karismaa, ettei Mabel pystyisi koskaan edes uneksimaan sellaisesta. Myös nuori ja lahjakas Savio Vega hoiti roolinsa tässä ottelussa varsin pätevästi, joten Ramon ja Vega onnistuivat kantamaan Men on a Mission -kaksikon ihan hyvään otteluun. Se olikin parasta, mitä koko King Mabel -runista olisi saatavilla.\nTässä välissä nähtiin sitten pitkä, ihan oikea musiikkiesitys, kun Intercontinental-mestari Jeff Jarrett todella esitti oikean bändin ja taustakuoron kanssa country-kappaleensa With My Baby Tonight. Täytyy myöntää, ettei kappale edes ollut countryksi mitenkään erityisen huono. Tätä musiikkiesitystä oli hehkutettu paljon show’n aikana, ja kokonaisuudessaan tämä sai melkein yhtä paljon aikaa kuin alakortin ottelut. Kun tähän yhdistetään vielä se, että Jarrettilla oli edessään myöhemmin illalla IC-mestaruusmatsi, oli hän luultavasti eniten ruutuaikaa koko tässä ppv:ssä saanut painija. Se oli hyvin kiinnostavaa sen takia, että vain päivä tämän ppv:n jälkeen Jeff Jarrett ja hänen tosielämänsä ystävä The Roadie jättivät WWF:n. Siitä lisää myöhemmin tässä arvostelussa.\nVihainen sikafarmari Henry O. Godwinn oli saapunut WWF:ään jo vuoden 1995 alussa, ja ppv-debyyttinsä hän oli tehnyt Royal Rumble -ottelussa. Sen jälkeen tämä alakorttiin jumahtanut, likasangon kanssa vastustajiaan piinannut törkyinen sikafarmari ei kuitenkaan ollut saanut merkittävästi ruutuaikaa. Kesällä 1995 tämä tilanne alkoi muuttua, koska Henry O. Godwinn halusi epätoivoisesti liittyä Ted DiBiasen Million Dollar Corporationiin. DiBiase ei kuitenkaan ollut kovin kiinnostunut saastaisesta sikafarmarista, mutta päätti antaa tälle mahdollisuuden: jos Godwinn onnistuisi päihittämään Million Dollar Corporationin piinana olleen Bam Bam Bigelowin, DiBiase hyväksyisi Godwinnin osaksi Corporationia. PPV:tä edeltävinä viikkoina Godwinn oli muun muassa aiheuttanut Bigelowille tappion ottelussa Sycho Sidia vastaan.\nMuistatteko, kun kirjoitin King of the Ringin arviossa, että Bam Bam Bigelowille oli lupailtu Main Event -tason face-pushia, jos hän häviäisi Lawrence Taylorille WrestleMania XI:ssä? No, nyt voitaneen todeta, että tuo lopetus oli ollut täyttä paskaa. WWF:n Main Event -skenessä tuntui tällä hetkellä olevan tilaa tasan kahdelle facelle: Shawn Michaelsille ja Dieselille. Siksi myös Bret Hart oli äkillisesti tippunut yhdentekeviin midcard-kuvioihin. On tosi sääli, ettei Bigelow koskaan saanut oikeaa mahdollisuutta ME-kuvioissa, koska yleisö piti hänestä paljon. KOTRissa ja vielä tässäkin ppv:ssä Bigelow sai yleisöltä kovat popit, ja hänellä oli sekä kokoa että taitoa pärjätä missä tahansa ME-ottelussa. Sitä mahdollisuutta WWE ei kuitenkaan halunnut antaa Bigelowille, joten niinpä hän jumittui painimaan sikafarmarin kanssa välippv:n keskikorttiin. Ottelu oli itse asiassa ihan siedettävä brawlauspainotteinen ottelu, ja se olisi voinut olla varmasti parempikin, mutta sen suurin heikkous oli se, että Bigelowin motivaation vähyys näkyi pahasti myös matsin tasossa.\nJeff Jarrett oli pitänyt Intercontinental-mestaruutta hallussaan suurimman osan vuodesta 1995 tähän saakka, mutta nyt hän oli uransa kovimman haasteen edessä, kun entinen IC-mestari Shawn Michaels haastoi hänet mestaruudesta. Michaels oli siis tehnyt lyhyen taukonsa jälkeen paluunsa toukokuussa 1995, kääntynyt faceksi ja lyöttäytynyt yhteen vanhan ystävänsä/vihamiehensä Dieselin kanssa. Yhdessä tämä Two Dudes With Attitudes -kaksikko pyrki tietenkin mahdollisimman suureen menestykseen, ja niinpä Michaels halusi viedä IC-mestaruuden Jarrettilta. Mitään sen henkilökohtaisempaa ja syvempää feudia ei tämän mestaruusottelun takana ollut.\nTämä oli vihdoin ensimmäinen vuoden 1995 WWF:n ottelu, joka minun täytyi oikeasti katsoa uusiksi tätä projektia varten. En nimittäin ollut päälle 10 vuotta sitten pitänyt tästä mitenkään poikkeuksellisen paljon (olin antanut arvosanaksi ***½), ja siksi olin yllättynyt, kun tajusin, että esimerkiksi Meltzer oli antanut tälle arvosanaksi ****½ ja että tätä pidetään yhtenä koko vuoden parhaimpana WWF-otteluna. Hämmentävää sinänsä, koska tämä on kyllä todellinen ”forgotten gem”, en muista kenenkään puhuneen tästä ottelusta missään huippuotteluiden listauksissa, vaikka varsin moni tuntuu olevan sitä mieltä, että tämä on itse asiassa jopa yksi koko Jeff Jarrettin uran parhaista singles-otteluista. Oli siis pakko katsoa tämä ottelu uudestaan, ja kyllä tämä kieltämättä on huippuluokan matsi. Shawn Michaels oli aivan loistavassa iskussa ja paini mahtavan ottelun, mutta olisi silti väärin sanoa, että Michaels olisi kantanut Jarrettin huippuotteluun. Myös Jarrett oli näihin aikoihin oikeasti varsin viihdyttävä painija (ehkä minulla oli vuonna 2008 näitä arvioidessa päällä aika paha Jarrett-antipatia), ja hän teki tässä ottelussa myös loistavaa työtä. Ehdottomasti huippuluokan matsi ja yksi koko vuoden parhaista tähän mennessä. Ei silti neljää tähteä enempää.\nOttelun jälkeen nähtiin (tai ennemminkin kuultiin) backstagella Jarrettin ja Roadien raju välienselvittely, koska miehet olivat ajautuneet pahoihin erimielisyyksiin matsin jälkeen. Tämän Roadien ja Jarrettin runsaan huomion tässä Jarrettin kotiseudulla Tennesseessä järjestetyssä ppv:ssä oli tarkoitus tietenkin pohjustaa Jarrettin ja Roadien välistä feudia, jonka WWF aikoi aloittaa heti ppv:n jälkeen. Toisin kuitenkin kävi: Jarrett ja Roadie päättivät nimittäin lähteä WWF:stä ppv:n jälkeisenä päivänä, ja molemmat siirtyivät painimaan Jarrettin isän promootioon USWA:han (jonka kanssa WWF – ironista kyllä – teki yhteistyötä). Dirt sheetien mukaan päällimmäinen syy Jarrettin ja Roadien lähtöön oli se, että he eivät olisi halunneet aloittaa keskinäistä juonikuviota. Lopulta tämä Jarrettin ja Roadien lähtö ei kuitenkaan ollut niin dramaattinen kuin olisi voinut luulla: Jarrett palasi WWF:hen jo vuoden 1995 lopussa – tosin toinen vierailu jäi vain parin kuukauden mittaiseksi. Myös Roadie palasi WWF:ään vuoden 1996 aikana, minkä jälkeen hänen uransa ottikin varsin uuden suunnan.\nOwen Hart & Yokozuna (c) vs. The Allied Powers\nOwen Hart ja Yokozuna olivat pitäneet WWF Tag Team -mestaruuksia hallussaan WrestleManiasta lähtien, ja kuluneiden kuukausien aikana he olivat puolustaneet vöitä suurinta osaa WWF:n joukkuedivarista vastaan. Yksi vastustaja löytyi kuitenkin vielä, joita Hart ja Yokozuna eivät olleet päihittäneet. Hartin sukulaismies ja vanha joukkuepari British Bulldog ja Yokozunan vanha vihamies Lex Luger olivat yhdistäneet voimansa jo alkuvuodesta ja luoneet The Allied Powers -joukkueen, joka ei ollut kuitenkaan toistaiseksi nauttinut merkittävää menestystä. Nyt Bulldogilla ja Lugerilla oli kuitenkin mahdollisuus päästä päihittämään itselleen hyvin tutut vastustajat ja nousta samalla joukkuemestareiksi.\nTäytyy myöntää, että minä pidin tästä Owen Hartin ja Yokozunan joukkueesta paljon. On toki totta, että Yokozuna alkoi tämän runin aikana olla jo niin isossa kunnossa, ettei hän pystynyt tekemään kehässä kovinkaan paljon asioita eikä varsinkaan jaksanut olla siellä pitkiä aikoja. Yokozuna oli kuitenkin todella vaikuttava näky, ja lisäksi hän hoiti roolinsa jokaisessa ottelussa kyllä perhanan hyvin. Kun tähän sitten yhdistetään se, että Yokozunan joukkuepari oli yksi koko firman parhaista painijoista, oli kasassa varsin vaikuttava kombo. Kun vielä vastassa oli varsinkin British Bulldog, joka pystyi oikeasti hyviin otteluihin, ei tämä mestaruusmatsi ollut ollenkaan pöljempi. Ei nyt mitenkään erityisen hyvä ottelu, mutta ihan hyvä joukkuemestaruusottelu silti kaikin puolin. Tämä muuten jäi myös Lex Lugerin viimeiseksi WWF-ppv-otteluksi ikinä. Ei mennä kuitenkaan vielä Lugerin WWF-uran päättymiseen, koska hän tekisi vielä viimeisen WWF-ppv-esiintymisensä SummerSlamissa.\nAi että mitä ihanuutta. Kukapa ei haluaisi nähdä In Your House 2:n Main Eventissä uusintaa In Your House 1:n puhtaasti huonosta Main Eventistä? Niinpä, WWF:n päämestaruuskuviot olivat todellakin vajonneet varsin synkkään alhoon, kun alkuvuoden Diesel-Hartit ja Diesel-Michaelsit olivat vaihtuneet nyt Diesel-Sideiksi. Mitään merkittävää uutta tässä kahden korston välisessä feudissa ei ollut tapahtunut. Kunhan Sid nyt vain jollain ilveellä oli vielä ansainnut uuden mahdollisuuden nousta WWF:n päämestariksi. Tällä kertaa ottelu käytiin Lumberjack Matchina, ja itse asiassa ottelun kiinnostavin osuus onkin katsoa, keitä painijoita näiden yhteensä 30 tukkijätkän joukossa oli. PPV-debyyttinsä tässä tekivät muun muassa Rad Raford (alias Louie Spicolli), Skip (alias Chris Candido), uudella gimmickillään Jean-Pierre Lafitte (alias Quebecer Pierre), Man Mountain Rock (alias WCW:n Maxx Payne), surullisen kuuluisa Tekno Team 2000 (eli Chad Fortune ja Erik vitun Watts) – sekä muuan Hunter Hearst Helmsley, joka tulisi esiintymään muutamassa arviossa myös tämän ppv:n jälkeen.\nNiin, mitäpä tähän nyt voisi oikein sanoa? Dieseliä ja Sidiä ei edelleenkään ollut tarkoitettu painimaan toisiaan vastaan, joten tämä ottelu ei ollut yhtään sen kummoisempi kuin ensimmäinenkään kohtaaminen. Oikeastaan tämä olisi varmaan itsensä toistavuuden ja tylsyytensä takia voinut olla jopa astetta huonompi kuin ensimmäinen ottelu, mutta kehän laidalla aktiivisesti heiluneet ja otteluun säännöllisesti sekaantuneet tukkijätkät toivat matsiin sen verran lisäkiinnostavuutta, että ehkä tämä nyt sitten juuri ja juuri ansaitsee saman arvosanan kuin miesten ensimmäinen kohtaaminen. Onneksi tämä jäi myös viimeiseksi Diesel vs. Sidiksi Main Eventissä, mutta show’n päätteeksi nähty staredown Dieselin ja King Mabelin välillä ei luvannut hyvää Main Event -kuvioiden tulevaisuudelle.\nHyvää tässä ppv:ssä oli se, että tässä nähtiin yksi vuoden toistaiseksi parhaista otteluista ja että useampi muistakin alakortin otteluista oli ihan hyviä. Huonoa oli sitten se, että tälläkin kertaa vain yksi koko kortin otteluista ylsi edes kolmeen tähteen (tai siitä yli) ja että ppv:n Main Event oli tälläkin kertaa aikamoista paskaa. Kokonaisuutena tämä oli silti astetta onnistuneempi suoritus kuin In Your House 1, joten kyllä tämä kipuaa Kehnon puolelle, mikä alkaa ilmeisesti vuonna 1995 olla jo kohtuullinen saavutus.\nWikipedia: WWF In Your House 2\nAlkuperäinen kirjoitus julkaistu 27.1.2019\nTags:1995,allied powers,diesel,in your house,jeff jarrett,king mabel,owen hart,shawn michaels,sycho sid,the roadie,wwf,yokozuna


Antero Toikan teos valmistumassa asuntomessuille\nEtusivu > Artikkelit > Antero Toikan teos valmistumassa asuntomessuille\nVeijo Tervonen 11/06/2019 11/07/2019\nKesäkimolalaisen Antero Toikan teos Ajan hammas on valmistumassa ennen juhannusta Korian pioneeripuistoon. Teos koostuu viidestä tiilillä verhoillusta betonikuutiosta. Tämän artikkelin voivat lukea kokonaan verkkolehden tilaajat. Tee tilaus tästä. Paperilehden ja näköislehden tilaajat saavat 50 % alennuksen kuponkikoodilla (tilaaja2019). Tiiliä joudutaan muotoilemaan timanttilaikalla teokseen sopiviksi. Taiteilija ja teoksen valmistuksessa muurarin apulaisena työskentelevä Benjamin Sihvola tiilikasan äärellä....\nVihreä lippu innostaa Vuokkolan lapsia\nVerlan osayleiskaava hyväksymiskäsittelyyn – veneenlaskupaikka tulossa Levonrannan viereen\nVeijo Tervonen 27/08/2020 10/10/2020\nSalibandya katsomaan kirjastokortilla\nLampilassa pelataan tammikuussakin!\nVeijo Tervonen 10/01/2020 14/02/2020


Varmistuspalvelut myös Office 365:lle | Mtech\nEtävarmistuksella tiedot turvaan\nNexetic Shield Backup varmistaa myös ne tiedot, joita ei ole tallennettu pilveen.\nVarmuuskopiointi Office 365:lle\nNexetic Shield Backupin M365-palvelu tekee varmuuskopion yrityksesi Office-palveluissa olevista tiedoista. Pilvessä olevat tiedot saattavat kadota käyttäjien tekemien inhimillisten virheiden vuoksi. Varmuuskopioinnin avulla tiedot voidaan palauttaa.\nKäytettävissäsi on rajaton versiohistoria. Tiedot voi palauttaa yrityksesi oma Office-ylläpitäjä tai tarvittaessa Mtechin IT-tuki.\nVarmuuskopiointitilaa on 50 GT/käyttäjä. Lisätilaa on saatavissa teratavuun asti.\nNexetic Shield Backup on työasemien etävarmistuspalvelu. Palvelu hoitaa tietokoneen kansioiden ja tiedostojen varmuuskopioinnin jatkuvasti, automaattisesti ja huomaamattomasti. Vahingon sattuessa tiedostojen kaikki versiot saadaan palautettua helposti ja nopeasti.\nNexetic Shield Backup varmuuskopioi kaiken, mitä tietokoneellasi on, lukuun ottamatta järjestelmä- ja ohjelmakansioita. Se varmistaa myös sen, mitä ei ole tallennettu pilveen. Versiohistoria on rajaton, joten voit palauttaa myös tiedostojen aiempia versioita.\nTietojen on sijaittava aina myös muualla kuin tietokoneen kovalevyllä. Kun Nexetic Shield Backup on asennettu koneellesi, se huolehtii varmuuskopioinnista automaattisesti muun toiminnan taustalla. Tarvitaan vain verkkoyhteys.


Finlayson Satiinipussilakanasetti Metsä, 150x210+50x60cm, tummansininen | Netrauta.fi\nSatiinipussilakanasetti Finlayson Metsä, 150x210+50x60cm, tummansininen\nFinlaysonin ihana Metsä-satiinipussilakanasetti on kauniin tummansininen. Se on niin suomalainen kuin vain metsä voi olla - puhdas, raikas ja kiehtova. Kun mielesi tekee retken sen syvyyksiin, saatat tuntea kuulaan sammalen tuoksun. Satiinipussil...\nTuotteen Satiinipussilakanasetti Finlayson Metsä, 150x210+50x60cm, tummansininen kuvaus\nFinlaysonin ihana Metsä-satiinipussilakanasetti on kauniin tummansininen. Se on niin suomalainen kuin vain metsä voi olla - puhdas, raikas ja kiehtova. Kun mielesi tekee retken sen syvyyksiin, saatat tuntea kuulaan sammalen tuoksun.\njanatuinen63 · 9.2.2019\nMetsän siimeksessä rauhaisat unet\nRiemunkirjavan lapsiperheen makkarin värityksen jälkeen; Tämä ihana, syvä sininen ja raikas kuviointi antavat rentouttavan ja rauhoittavan tunnelman makuuhuoneeseen. Näihin pussilakanoihin on hyvä pujahtaa! Niin aikuisen kuin lapsenkin.\nSatiinipussilakanasetti Finlayson Pergola, 150x210+50x60cm, tummanharmaa\nSatiinipussilakanasetti Finlayson Kioto, 150x210+50x60cm, valkoinen/pinkki\nSatiinipussilakanasetti Finlayson Latvus, 150x210+50x60cm, valkoinen/aqua\nSatiinipussilakanasetti Finlayson Bunaken, 150x210+50x60cm, vaaleanvihreä/roosa


Lukijalta: Parjattu henkilöauto on monelle välttämätön - Lukijoilta - Turun Sanomat\nLukijalta: Parjattu henkilöauto on monelle välttämätön\nLukijoilta | Turun Sanomat | 8.1.2020 3:00 | 40\nPyöräilyn edunvalvoja totesi, että maaseudulla ei tarvita autoja, koska hänen mummunsakin käytti polkupyörää, ja matka joutui hyvin.\nJoka päivä tuhannet ihmiset tekevät työmatkansa henkilöautolla. He eivät tee sitä huvikseen. Julkista liikennettä ei ole tai se toimii puutteellisesti.\nTurussa vähennetään henkilöautojen pysäköintipaikkoja, pysäköintimaksuja korotetaan ja katuja suljetaan autoilta. Tämä toiminta näivettää Turun keskustan toimintoja. Tämän seurauksena keskustan ympärillä olevien kauppakeskusten toiminta vilkastuu. Kauppakeskuksiin pääsee helposti autolla, ja ilmaisia parkkipaikkoja on tarpeeksi.\nEräskin luonto- ja ympäristötoimittaja meni tutustumaan muutamien Euroopan kaupunkien liikennejärjestelyihin. Hän kehui tiettyä kaupunkia hienoksi, koska alue oli autoton ja pyörällä sekä kävellen oli ilo liikkua.\nHän unohti kuitenkin kertoa, että kaupunki ja valtio olivat käyttäneet satoja miljoonia euroja siihen, että autoliikenne oli sijoitettu maan alle. Kokonaisuudesta syntyi myönteinen kuva, kun kävelijät, pyöräilijät, autot ja julkinen liikenne oli otettu tasavertaisesti huomioon.\nUlkomailta tuotiin 2019 Suomeen käytettyjä autoja noin 46 000 kappaletta. Käytetyt autot ovat muutaman vuoden vanhoja.\nTuontiautoja moititaan ilmaston saastuttajiksi. Autot saastuttavat saman verran kuin aikanaan Suomesta ostetut saman ikäiset autot. Käytetty tuontiauto on ostajalle taloudellinen vaihtoehto. Auton saa vähemmällä rahalla.\nLähiaikoina on tarkoitus päättää liikenteen verotuksen uudistamisesta. Uudistamista on yritetty jo aikaisemminkin, mutta se on kaatunut kansalaisten vastustukseen.\nUudistuksen pääsyynä on valtion verotulojen ehtyminen. Sähkö- kaasu- ja hybridiautojen verohelpotukset pahentavat tilannetta. Esimerkiksi kalliin auton autovero putoaa nykyisin yli 60 000 euroa, kun auto on ladattava hybridi (sähkö+ bensiini).\nHallitus on luvannut, että ilmastonmuutoksesta johtuvat toimenpiteet ovat taloudellisesti oikeudenmukaisia. Tässä asiassa tämä periaate tulee varmaan unohtumaan.\nIlmastonmuutoksen nimissä tullaan rankaisemaan haittaveroilla niitä, jotka ajavat ikääntyneillä autoilla ja joilla ei ole varaa siirtyä uuden teknologian autoihin.\nAinoastaan äänestäjien pelko voi estää uudistuksen.\nAsko Ojala 8.1.2020 7:55\nTurkulaisten oma etu ensin.\nMinun mielestäni Turun keskustan on oltava sellainen, että siellä viihtyy siellä asuva. Ei sellainen, että sinne on helppo tulla Loimaalta omalla autolla.\nAsko Ojala 8.1.2020 8:00\nKyllä Turussa on runsaasti tilaa autoille - parkkihalleissa ja luolissa. Vai pitääkö kaiken aina olla ilmaista?\nHieman myös kummastelen väitettä siitä, että autoilu olisi jotenkin erityisen hankalaa keskustassa. Keskustaa halkovat useat 4-kaistaiset ”valtatiet”. Ainoa ”sumppu” on ydinkeskusta mutta eikai kukaan realisti voi tosissaan toivoa että kauppatorille asti pääsisi pysähtymättä yksiinkään valoihin!\nOslo ja Kööpenhamina ovat esimerkkejä kaupungeista, joissa liikennemuodot on tasavertaisesti otettu huomioon. Turussa ei ole. Pyöräily ja kävely on vieläkin altisteista autoilun täydelliselle sujuvuudelle.\nPyöräilijä 9.1.2020 15:04\nVast: Tilaa on\nOslossa itseasiassa on parannettu liikenneturvallisuutta sekä asukkaiden viihtyisyyttä oikein vain reippaasti yksinkertaisella tavalla. Siellä nimittäin ei kohdella liikennemuotoja tasavertaisesti. Siellä autoilu kiellettiin suurelta alueelta keskustassa. Jalankulkijoiden ja pyöräilijöiden liikennekuolemat romahtivat. Keskustan liikkeiden asiakasmäärät eivät laskeneet. Turku toimii tasan toisin, eli autoilu laitetaan kaiken yläpuolelle ja tästä seuraus olikin että kun keskustaan ei enää pääse bussilla eikä oikein pyörälläkään, ovat kivijalkaliikkeet helisemässä.\nAngus 8.1.2020 8:39\nHarmittaa, että tässäkin asiassa edetään nurinkurisesti, niin kuin Suomessa ja Turussa usein. Ensin tehdään kaikki voitava henkilöautoilun hankaloittamiseksi ja tekemiseksi tosi kalliiksi, ja sitten, jos sittenkään!, vasta aletaan miettiä, miten kulkemis- ja kuljetustarpeet täytetään. Oikea etenemisjärjestys olisi ensin miettiä keinoja vähentää niitä tarpeita (mm. etätyö tai muuttaminen työpaikan lähelle, kuljetusyritysten palvelut) ja samalla kehittää joukkoliikennettä sellaiseksi, että se täyttäisi mahdollisimman monen mahdollisimman monenlaiset tarpeet, mahdollisimman sujuvasti ja vieläpä edullisesti.\nT.S. 8.1.2020 11:00\nAngus: "Oikea etenemisjärjestys olisi ensin miettiä keinoja vähentää niitä tarpeita (mm. etätyö tai muuttaminen työpaikan lähelle, kuljetusyritysten palvelut) ja samalla kehittää joukkoliikennettä sellaiseksi, että se täyttäisi mahdollisimman monen mahdollisimman monenlaiset tarpeet, mahdollisimman sujuvasti ja vieläpä edullisesti."\nMeyer Turkua tituleerataan usein tämän talousalueen veturiksi.\nAngus, miten sujuisi laivan kasaaminen etätyönä?\nItse olen ollut pääosin projektitehtävissä, ja sen myötä se työn tekopaikka vaihtuu usein. Ei siitä mitään tule että pitäisi aina muuttaa työpaikan lähelle. Joltain vuokralla asuvalta sinkulta tuo onnistuisi ehkä helpostikin. Mutta entä jos on puoliso ja lapset, pitäisikö lapsetkin aina repäistä juuriltaan ja pakottaa aina luomaan uudet ystävyyssuhteet?\nAngus 8.1.2020 12:59\nEn sanonut mitään sen tapaistakaan, että kaikkien pitäisi tehdä etätyötä tai muuttaa jatkuvasti työpaikan perässä. Luulisin kuitenkin, että etätyötä voitaisiin tehdä Suomessa paljon nykyistä enemmänkin, ja että löytyy niitä, jotka sahaavat pitkiä työmatkoja viitsimättä edes harkita muuttamista, tai muuttaminen on syystä tai toisesta hankalaa (mutta sitä voisi ehkä helpottaa yhteiskunnan keinoin). Lisäksi nuo asiat olivat esimerkkejä.\nUskon lujasti, että osa Suomessa tapahtuvasta autoiluista ei ole välttämätöntä (uskooko T.S. toisin?), joten tietenkin nimenomaan sitä ei-välttämätöntä pitäisi karsia. Jos samalla kehitettäisiin joukkoliikennettä, sitäkin suurempi osa autoiluista kävisi turhaksi. Ihan jopa projektityöntekijätkin voivat harkita joukkoliikenteen käyttöä ainakin joskus - tai voisivat, jos joukkoliikenne pelaisi hyvin eikä olisi asenneongelmaa.\nMutta pääpointtinihan oli, että mielestäni ensin pitäisi tarjota vaihtoehtoja ja vasta sitten ryhtyä rajoittamaan autoilua eri keinoin ja nostamaan autoilun maksuja entisestään. Onko T.S. siitä eri mieltä?\nT.S. 8.1.2020 16:10\nAngus: "En sanonut mitään sen tapaistakaan, että kaikkien pitäisi tehdä etätyötä tai muuttaa jatkuvasti työpaikan perässä. Luulisin kuitenkin, että etätyötä voitaisiin tehdä Suomessa paljon nykyistä enemmänkin,"\nMutta kuitenkin ehdotit etätyötä ja asunnon vaihtoa liikenneongelmien ratkaisuksi.\nItse tein etätyötä yhden kerran kun ulkomaalainen asiakas halusi piirustusten päälle väritettynä tietyt asiat. Sen saatoin käsityönä maalla tehdä pyhien välipäivinä. Sen jälkeen ei juuri olisi onnistunutkaan kun pitäisi olla koneessa sen verran jytyt ohjelmat ja sen verran turvatut yhteydet ettei oikein onnistu.\nMediassa on toki paljonkin juttuja siitä kuinka idyllisesti tehdään etätyötä jostain saariston mökiltä käsin tai mummonmökillä Kainuussa. Kannattaa sitten katsoa että minkä työn edustajia nämä ovat. Sitten kannattaa katsella ympärilleen. Löytyy valtaisasti niitä laivanrakentajia, myyjiä, sairaanhoitajia, siivoojia, opettajia, bussikuskeja ja vaikka poliiseja.\nSiinä nyt on vain päässyt käymään niin että media on antanut meille vahvasti liioitellun kuvan etätyön mahdollisuuksista.\nAngus 9.1.2020 8:40\nT.S: "Mutta kuitenkin ehdotit etätyötä ja asunnon vaihtoa liikenneongelmien ratkaisuksi." Ehdotin mm. (siis mm.!) näitä ratkaisuiksi, samoin joukkoliikennettä (siis joukkoliikennettä). Sekä kuljetusyritysten paveluja, mm. Muutakin varmasti voidaan ideoida, kuten videotapaamisia, joustavampia työaikajärjestelyjä (nelipäiväinen työviikko vähentää työmatkaliikennettä 20 %), kuntien tarjoamia edullisia kuljetuspalveluita, kulkuvälineiden vuokraamista tai yhteisomistusta, palveluiden tuomista lähemmäs ihmisiä (erityisesti julkiset ja välttämättömät palvelut joita viime vuosikymmenet on päin vastoin keskitetty yhä etäämmäs ihmisistä; kiertävät palvelut kuten kotilääkärit tai -kampaajat, ostosten kotiintuonti tai kirjastoautot; pikkuliikkeiden tukeminen yhteiskunnan keinoin, jne. Viisaammilla on varmasti lisää ideoita.)\nEn ymmärrä, miksi T.S. niin ripustautuu tuohon etätyöhön. Nyt jo osalle suomalaisista etätyö on ihan luonnollinen juttu (huom. töissä joissa sitä voi soveltaa). T.S:lle se vain tuntuu olevan jotenkin epätodellinen asia. Mutta miksi suhtautua etätyöhön epäluuloisesti ja jopa negatiivisesti vain, koska se ei sovi omaan työhön?\nJoka tapauksessa tarkoitukseni ei ole ollut esittää jotain valmista ohjelmaa yhteiskunnan liikkumis- ja kuljetustarpeiden kertakaikkiseen hoitamiseen. Vielä kerran: mielestäni ensin pitäisi tarjota vaihtoehtoja ja vasta sitten tehdä autoilusta mahdollisimman hankalaa ja kallista. Ja tämä siis on pääpointtini.\nT.S. 9.1.2020 9:53\nTuossa taas tuli 1800 merkin raja vastaan ja jäi vastaamatta näihin:\n"Uskon lujasti, että osa Suomessa tapahtuvasta autoiluista ei ole välttämätöntä (uskooko T.S. toisin?), joten tietenkin nimenomaan sitä ei-välttämätöntä pitäisi karsia."\nEn usko, on paljon turhaa autoilua jota pitää karsia.\nAngus: "Jos samalla kehitettäisiin joukkoliikennettä, sitäkin suurempi osa autoiluista kävisi turhaksi. Ihan jopa projektityöntekijätkin voivat harkita joukkoliikenteen käyttöä ainakin joskus - tai voisivat, jos joukkoliikenne pelaisi hyvin eikä olisi asenneongelmaa."\nOli taannoin sellainen pidempikin projekti. Oli kaksi vaihtoehtoa, istua omassa autossa ruuhkassa tai istua maanalaisessa hyvää kirjaa lukien ja kävellä loppumatka. Valitsin jälkimmäisen. Ikävästi muuten Angus vihjailet asenneongelmista, ehkä et ole lukenut niitä lukemattomia viestejäni joissa olen korostanut että joukkoliikennettä tulee suosia Turussa.\nAngus: "Mutta pääpointtinihan oli, että mielestäni ensin pitäisi tarjota vaihtoehtoja ja vasta sitten ryhtyä rajoittamaan autoilua eri keinoin ja nostamaan autoilun maksuja entisestään. Onko T.S. siitä eri mieltä?"\nJoukkoliikenteestä pitää tehdä houkuttelevampaa.\nMutta mitä tarkoitat Angus autoilun maksujen nostamisella?\nJos nyt otetaan projektityöntekijän sijaan rakennusmiehiä. Turussa tehdään melkoisen paljon omakotitaloja, kuin myös naapurikunnissa. Työ on nykyään sellaista että tekijöitä on paljon ja usein tekijät ovat työmaalla lyhyitäkin aikoja tai sitten niin että tehdään päivä pari, odotetaan työn edistymistä ja tullaan taas jatkamaan.\nJoukkoliikenne nyt vain on pois suljettu näiltä. Mitä lisämaksuja haluat heille?\nAngus 9.1.2020 10:53\nAutoilun maksuja ovat korottamassa päättäjät, mm. "ohjatakseen autoilua ympäristöystävällisempään suuntaan". Ohjausta voi maksujen avulla tehdä kahteen suuntaan: joko korottaa ei-toivotun ratkaisun maksuja tai alentaa toivotun ratkaisun maksuja. Molempiakin varmaan tullaan käyttämään, mutta olisin hämmästynyt, jos tämän "ohjauksen" nimissä ei ainakin fossiilisten polttoaineiden ja niitä käyttävien autojen veroja ja maksuja korotettaisi edelleen. Tulevaisuus näyttää, miten tosissaan päättäjät ovat ilmastonmuutoksen torjumisen suhteen, jolloin koko henkilöautoilu (kenties rahtiliikennekin) voi joutua kurituksen tielle.\nLisäksi on suunnitteilla tiemaksuja ruuhka-aikoina ruuhkaväylille, tietulleja ja ties mitä. Berner halusi maksuja autoilijoiden seurannan avulla ja melkein onnistui, onneksi ei sentään. Paikallistasolla parkkimaksut ja pysäköimisen rangaistusmaksut ovat nousseet ja tulevat nousemaan.\nJoten oma tuntumani on, että autoilun maksut tulevat lähinnä nousemaan, halusin minä sitä tai en. Kuten sanoin (nyt neljännen kerran): Minusta olisi fiksua ensin tarjota vaihtoehtoja, ennen maksujen korotuksia.\nT.S. tulkitsi viittaukseni asenneongelmaan henkilökohtaisesti. Itse olen tavannut paljon autoilijoita, joilla on jonkin asteen asenneongelma julkisen liikenteen käytön suhteen, enkä usko prjektityöntekijöidenkään olevan tälle asenteelle immuuneja. Projektityöntekijöitä taas on muitakin kuin T.S. (joka itse otti projektityön puheeksi siinä mielessä, että siinä on vaikea tehdä etätyötä tai käyttää julkista liikennettä), mutta jos koira haluaa älähtää, niin...\nKommentattori 19.1.2020 22:07\nYmmärsin nimimerkin Angus pointin varsin hyvin ja siinä on järkeä, vaikka itselläni on 3 autoa ja tykkään tehokkaalla autolla ajamisesta ihan vain huvin vuoksikin. Pidän myös ajoneuvoveron nykyistä määrääkin jo täysin kohtuuttomana. Joillekin joukkoliikenne toimii ja joillekin ei. Asioista on tärkeää keskustella ja jos ollaan eri mieltä, sitä enemmän on syytä dialogille.\nMatkan teko on itselleni kompromissi mukavuuden, nopeuden ja terveellisyyden kesken. Näin kurjalla kelillä menen töihin autolla, mutta hyvällä säällä polkupyörällä, koska se on omalla reitillä nopeampi kuin joukkoliikenne. Sitten taas jos pitää joskus päästä Turun keskustaan vaikka ravintolaan, bussi on usein luontevin ratkaisu. Ei nämä ole niin mustavalkoisia juttuja. Jossain syrjemmässä oma auto on kuitenkin yleensä ehdoton olla, kaikilla ei ole näin hyvä tilanne valinnanvaran suhteen.\nPyöräilijä 8.1.2020 9:19\nEi ole tarvetta autolle\nJos on pakko käydä jatkuvasti Turun keskustassa. Se vaihtoehto on muuttaa keskustaan tai ainakin niin lähelle, että voi kävellä sinne. Eli se oma auto ei ole edelleenkään pakollinen yhtään kenellekään, ei edes Vehmaalla asuvalle koska kukaan ei pakota ketään asumaan Vehmaalla(kaan).\nPeriferiassa asuminen on siis oma valinta, ei pakko. Jos periferialla asumisesta seuraus on se, että tarvitaan auto, ei auto ole siltikään välttämätön koska periferiassakaan ei ole pakko asua.\nBongou 8.1.2020 17:55\nVast: Ei ole tarvetta autolle\nVastauksesi on sellainen yksinkertainen, tyypillinen vastaus ihmiseltä joka ei kykene ajattelemaan erilaisia elämäntilanteita. Kyllä auto on oltava jos haluaa inhimillisemmän elämän. Julkisilla ei pääse lähellekään omia määränpäitä, työaikana ei ole mahdollista keskellä päivää odotella harvaan kulkevaa bussia. Elämäntilanteita on erilaisia. Perheellisenä on oltava auto, jotta 80 km päästä ehtii inhimillisessä ajassa viettämään aikaa perheensä kanssa kauppaköynneistä puhumattakaan. Tietysti jos olisi aikaa niin voisihan sitä reissailla vaikka suksilla sateessa. Mutta valitettavasti on velvollisuuksia. Kaupungissa asuminen ei moniaan maalla asuvia kiinnosta. Miksi? Asuntojen hintojen vuoksi, levottonuuden vuoksi jne. Turun keskustan liikkeisiin en mene koska pääsen kauppakeskusten parkkeihin maksutta ja asiointi on nopeampaa. Onneksi Turkuun asti ei tarvitse enää kaupoille mennä. Toisekseen autolla tulee tehtyä kerralla isommat ostokset ja jää aikaa moniin asioihin. Ehkä kaupunkilaisen ei tarvitse ymmärtää näitä asioita itse ymmärrän sen sijaan hyvinkin sen että kaupungissa ei auto ole välttämättömyys.\nPyöräilijä 9.1.2020 8:06\nEdelleenkään ei ole pakko asua siellä 80km päässä. Eikä sieltä etenkään ole tarvetta lähteä autolla Turun keskustaan. Vai jäikö avaus lukematta?\nKommentattori 19.1.2020 22:15\n'Pyöräilijä', elämässä mitään muuta ei ole pakko tehdä kuin kuolla.\nTuolla logiikalla voin yhtä hyvin sanoa niin päin, että jos turkulaisia pyöräilijöitä harmittaa keskustassa ajelevat autot, niin mikään pakko ei ole asua keskustassa vaan aina voi muuttaa vaikka Ahvenanmaalle.\nYrittäjä 8.1.2020 14:47\nJa onhan se autoilu mukavaa\nMoni autoilija tykkää autoilusta. Kyllä se on mukavaa käydä radoilla nautiskelemassa, ottaa autosta kaikki irti, talvella joskus jääradoilla pohjoisessa, kesäyössä lähteä mutkateille. Nauttia vauhdin hurmasta. Nauttikaamme jokainen elämästä siten kun itse haluaa.\nPyöräilijä 8.1.2020 15:30\nVast: Ja onhan se autoilu mukavaa\nJuu, Pekingissäkin kaikki nauttivat siitä kun toiset kruisailevat saastepesillä pitkin ja poikin. Jos oikeasti olisit sitä mieltä että kaikilla on oikeus nauttia elämästä siten kuin itse haluaa, no, jotta itse voisin nauttia puhtaammasta ilmasta, haluan että lopetat saastuttamisen autollasi.\nJokke J 8.1.2020 19:46\nAutokaupunkihaaveet ollutta ja mennyttä\nPelto-ostareista Turun keskustan tulee erottautua sen omilla vahvuuksilla: Jokirannalla, torilla ja alueen ravintolatarjonnalla. Tähän eivät sovi parkkipaikkojen etsijöiden ruukauttamat kadut. Kuten ei myöskään sovi autoilevat ravintola-asiakkaat, jotka jättävät ostamatta ravintolan tuottoisinta myyntiartikkelia.\nKaupungissa parkkipaikkojen viemä tonttimaa on arvokasta ja siitä on syytä saada tuottoa. Jos ei mistään mitään halua maksaa, on parempi pysyä kaukana kaupungeista.\nTehokas Turun sisäinen joukkoliikenne kaupunkikeskustaan on ratkaisu, jolla alue pystyy kilpailemaan taajamien ostareiden kanssa. Automarkettien ilmaisen parkkipaikan etsijöitä on turha haaveilla keskustaan, se aika on mennyttä.\nTaunoV. 8.1.2020 22:14\nTurku-nimisessä pikkukaupungissa on yhdelle liikenteen osapuolelle annettu enemmän kuin se häiriköimällä tai edes demokraattisesti ansaitsee. Kaupungilla kulkiessa näkee busseja, takseja ja hekilöautoja yhden reissun aikana useita satoja liikkeessä ja saman verran pysähtyneinä. Jalankulkijoita on pilvin pimein. Pyöräilijöitä on liikkeellä ehkä parikymmentä!\nSilti tämän vähäisen mutta äänekkään vähemmistöryhmän joustavan liikkumisen eteen satsataan huomattava määrä vaivaa ja kustannuksia. Ja lopputulos on yleensä ollut huono ja usein vaarallinen, kuten keskustan uudet pyöräkaistat ja -tiet.\nPyöräilijä 9.1.2020 8:08\nVast: Pikkukaupungin elefanttitauti\nElefantteja Turun keskustassa tosiaan näyttää liikkuvan. Sitten kun oikeasti käy siellä ja vaikkapa laskee pysäköidyt ajoneuvot, huomaa että keskustaan on jo 20 vuotta ajettu polkupyörällä paljon useammin kuin henkilöautolla. Elefantit vain eivät näe muita kuin niitä muita autoilevia elefantteja.\nOn aika ottaa kadut niiden alkuperäiseen käyttöön eikä se ole autoilu.\n_J_ 9.1.2020 12:32\nTurku-nimisessä pikkukaupungissa on yhdelle liikenteen osapuolelle annettu enemmän kuin se häiriköimällä tai edes demokraattisesti ansaitsee.\nTotta, ja osapuoli on autoilijat, minkä vuoksi kaupungissa näkee ruuhkissa istuvan yksityisautoiljoita joukoittain niin, että isossa osassa autoista on vain yksi ihminen sisällä. Kimppakyydit ja julkinen liikenne kuntoon sekä yksinajelijoille ruuhkamaksut asap!\nAsko Ojala 9.1.2020 12:37\nMissä tätä tilaa on pyöräilijöille?\nPääkaduilla (esim. Hämeenkatu) on molemmin puolin 1m leveät pyörätiet.\nAutoille kaistoja on 6.\nT.S. 9.1.2020 16:51\nAsko Ojala: "Pääkaduilla (esim. Hämeenkatu) on molemmin puolin 1m leveät pyörätiet.\nAutoille kaistoja on 6."\nOma kantani on edelleen se että pyöräteitä pitää kehittää ja julkista liikennettä suosia.\nOma kantani on kuitenkin myös se että kun käytettävissä olevaa katutilaa jaetaan niin liikennesuorite pitää ottaa huomioon.\nMasa Pasa 10.1.2020 7:28\nEi voi vain katsoa liikennerakennetta ja tehdä sen perusteella johtopäätöksiä. On kovin kapeakatseista mennä Aninkaistenkadulle laskemaan autoja ja polkupyöriä ja todeta, ettei keskustassa pyöräillä ja sillä perusteella olla tekemättä pyöräteitä.\nKaupunki on sitoutunut olemaan hiilineutraali ja kehittämään joukkoliikennettä sekä parantamaan kestävien liikkumismuotojen olosuhteita. Parantamalla ja lisäämällä pyöräteitä ja -kaistoja lisätään pyöräilyä. Ehkä sinne Aninkaistenkadullekin saadaan joku pyöräilijä joskus.\nPyöräilijä 10.1.2020 9:15\nLiikennesuoritetta ei pidä huomioida. Vaan halutut liikennesuoritteet. USA:ssa huomioitiin liikennesuorite ja lopulta 8 kaistaa yhteen suuntaan ei riittänyt enää autoille kun aikaisemmin riitti kaksi kaistaa ja raitiovaunu.\nToisaalta esimerkiksi Turussa Hämeenkadulla liikennesuoritteen mukainen jako olisi yksi kaksisuuntainen kaista autoille koko kadulla, sitten kaksi kaistaa suuntaansa jalankululle ja yksi kaista suuntaansa pyöräilijöille.\nPyöräilijä 10.1.2020 14:22\nMasa: Lisäksi jos 80-vuotta sitten olisi liikennesuorite huomioitu niin mitään 'autoteitä' ei tosiaan olisi koskaan edes rakennettu. T.S.n juttu onkin sitä vanhaa 'saavutetuista eduista ei luovuta' -periaatetta.\nT.S. 10.1.2020 16:19\nMinä peräänkuulutin sellaista että väylien tilanjaossa tulee ottaa huomioon myös liikennesuorite. Nimimerkki Pyöräilijä kommentoi: "Liikennesuoritetta ei pidä huomioida."\nTuosta sitten Pyöräilijä jatkoi: "Vaan halutut liikennesuoritteet."\nKatsotaan sitten millainen olisi Pyöräilijän haluama tilanne: "Toisaalta esimerkiksi Turussa Hämeenkadulla liikennesuoritteen mukainen jako olisi yksi kaksisuuntainen kaista autoille koko kadulla, sitten kaksi kaistaa suuntaansa jalankululle ja yksi kaista suuntaansa pyöräilijöille."\nSatuin maalta tullessani pysähtymään sähköä 'tankkaamaan' erään Cittarin pihalle. Siinä pihan reunassa oli valtavan pitkä rekka tuomassa tavaraa kauppaan, ja niitä purku- / lastauspaikkoja oli useampiakin. Sitä miettii sitten että miten paljon Turun kokoinenkin kaupunki tarvitsee ruokaa päivittäin. Teitä pitkin ne kaikki jaetaan. Turussa on myös melkoinen joukko ihmisiä jotka menevät töihin bussilla, taas teitä pitkin. Ja koululaisista suurin osa kulkee bussilla, taas teitä pitkin.\nKeskustassa kun liikkuu niin huomaa että yllättävän usein jalkakäytävä on tukossa kun tuodaan kaupungin yöelämän kannalta välttämätöntä mallasjuomaa.\nJos katutila jaettaisiin Pyöräilijän halujen mukaisesti niin täällä ei enää toimisi joukkoliikenne eikä kaupoissa olisi tavaraa.\nT.S. 13.1.2020 6:52\nPyöräilijä yrittää olla nokkela: "Masa: Lisäksi jos 80-vuotta sitten olisi liikennesuorite huomioitu niin mitään 'autoteitä' ei tosiaan olisi koskaan edes rakennettu."\nNiin, kovin vähän ennen muinoin oli autoja, varmaan olisi vain tehty ajoväyliä hevoskärryille.\nMutta Pyöräilijä voisi jatkaa pidemmällekin menneisyyteen. Äkkiä sieltä löytyisi aika jolloin oltaisiin kyselty että mitä ihmeen pyöräteitä tarvitsette, mikä edes on polkupyörä, onko kukaan moisesta edes kuullut.\nPyöräilijä 13.1.2020 12:32\nSori nyt vain T.S. mutta rekoilla ei tarvitse tuoda Turun keskustaan yhtään mitään vaan toimitus hoituu väylien ollessa ahtaita vaikkapa pakettiautoilla. Koska rahtikulut tukusta kauppaan ruoassa ovat noin promillen luokkaa, ei ruoan hinta myöskään nouse yhtään mihinkään.\nJa 80 vuotta oli vain kertomassa kaksinaismoralismista. Koukku jonka T.S. nielaisi vapoineen.\nEli minun viestini on edelleen 100%:sesti totta ja T.S.n puhdasta huuhaata.\nT.S. 13.1.2020 13:44\nPyöräilijä: "Sori nyt vain T.S. mutta rekoilla ei tarvitse tuoda Turun keskustaan yhtään mitään vaan toimitus hoituu väylien ollessa ahtaita vaikkapa pakettiautoilla."\nNo jos nyt sitten Pyöräilijän mieliksi korvataan rekat pakettiautoilla.\nNiin, mitä sitä seuraakaan?\nSe asukkaiden tarvitsema tavaramäärähän ei pienene, joten jos yksi rekka korvataan pakettiautoilla niin autoja tarvitaankin parikymmenkertainen määrä.\nPyöräilijä tarjosi tällaista katutilan jakoa: "Toisaalta esimerkiksi Turussa Hämeenkadulla liikennesuoritteen mukainen jako olisi yksi kaksisuuntainen kaista autoille koko kadulla, sitten kaksi kaistaa suuntaansa jalankululle ja yksi kaista suuntaansa pyöräilijöille."\nJos Pyöräilijän mieliksi isot jakeluautot korvattaisiin lukuisilla pikkupakuilla niin nälkään täällä näännyttäisiin.\nPyöräilijä 13.1.2020 15:46\nT.S. töräytti : "Jos Pyöräilijän mieliksi isot jakeluautot korvattaisiin lukuisilla pikkupakuilla niin nälkään täällä näännyttäisiin."\nEhdottomastihan Euroopan 'pienissä' kaupungeissa ovat kaikki jo nääntyneet nälkään kun ruokatoimituksia ei ole voitu tehdä edes pakettiautoilla koska kaupunkien kadut ovat niin ahtaita. Näin siis T.S:n mukaan. T.S.n juttu onkin samaa sarjaa eräiden tapausten kanssa jotka julistavat kuinka kaikki kaupat kuolevat jos niiden tavaroita ei saa purkaa jalkakäytävältä. Mutta eipä kukaan ole koskaan erehtynyt luulemaan T.S.ää penaalin terävimmäksi kynäksi joten lausunto on täysin ymmärrettävissä.\nT.S. 13.1.2020 17:55\nPyöräilijä: "Ehdottomastihan Euroopan 'pienissä' kaupungeissa ovat kaikki jo nääntyneet nälkään kun ruokatoimituksia ei ole voitu tehdä edes pakettiautoilla koska kaupunkien kadut ovat niin ahtaita."\nJatketaan asiasta sitten jos osaat Pyöräilijä kertoa että löytyykö sellainen kaupunki jossa pääväylän kaistajako olisi:\n- autoliikenteelle yksi kaista\n- jalankululle neljä kaistaa\n- pyöräilijöille kaksi kaistaa.\nTuohan oli sinun ratkaisusi Hämeenkadun uudelleen järjestelyksi.\nPyöräilijä 14.1.2020 9:00\nT.S. Minkä pääväylän? Sinä itse vetosit liikennesuoritteeseen. Minä kerroin että millainen väyläjako siinä nyt toteutuvalla liikennesuoritteella tulisi. Ei ole minun vikani että et siitä pidä.\nEli ei se ole minun ratkaisuni vaan sinun. Minun ratkaisuni on väylä jolla päästäisiin lähemmäs haluttua liikennesuoritetta. Sillä ei ole mitään tekemistä sinun väyläsi kanssa.\nT.S. 14.1.2020 12:30\nPyöräilijä esittää kummallisen kysymykse: "T.S. Minkä pääväylän?"\nAsko Ojala otti esiin Hämeenkadun ja sinä Pyöräilijä visioit Hämeenkadun kaistat uusiksi:\n"Toisaalta esimerkiksi Turussa Hämeenkadulla liikennesuoritteen mukainen jako olisi yksi kaksisuuntainen kaista autoille koko kadulla, sitten kaksi kaistaa suuntaansa jalankululle ja yksi kaista suuntaansa pyöräilijöille."\nEikö Hämeenkatu siis mielestäsi olekaan yksi kaupungin pääväylistä?\nSe kun sentään suoraan jatkuu valtatienä 10, joka puolestaan on yksi valtakunnan pääväylistä.\nEli kuten ennenkin, jatketaan asiasta sitten jos osaat Pyöräilijä kertoa että löytyykö sellainen kaupunki jossa pääväylän kaistajako olisi:\nT.S. 16.1.2020 16:40\nValitettavasti keskustelukulttuuri on taas osittain menossa huonompaan suuntaan.\nTässä oiva esimerkki kun Pyöräilijä kirjoittaa: "T.S.n juttu onkin samaa sarjaa eräiden tapausten kanssa jotka julistavat kuinka kaikki kaupat kuolevat jos niiden tavaroita ei saa purkaa jalkakäytävältä."\nEli Pyöräilijä sekoittaa minut joihinkin muihin kirjoittajiin.\nJa kun on ensin itse eri kirjoittajat sekoittanut niin hän sujuvasti siirtyy solvauksiin ja asian sijasta keskittyy kirjoittajiin:\n"Mutta eipä kukaan ole koskaan erehtynyt luulemaan T.S.ää penaalin terävimmäksi kynäksi joten lausunto on täysin ymmärrettävissä."\nNo minä jään mielenkiinnolla seuraamaan miten Pyöräilijän uusin kausi mielipidekirjoittajana jatkuu.\nHankala 12.1.2020 11:51\nPakko pitää autoa että pääsee töissä kulkemaan. Sitten pärjää ilman jos asuu ja käy töissä keskustassa sekä muukin reviiri on parin kilometrin säteellä. Julkiset ei kulje kaikkialle ja kävellen menee puoli päivää suuntaansa.\nT.S. 12.1.2020 16:06\nHankala otsikoi juttunsa: "V8"\nTuohan on sellainen symboli jota monet autoilijat ihailevat.\nVaikka moottorina se on epätasapainoisesti käyvä kohjo niin symboliarvo on korkealla.\nJoskus aiemmin niin sanotusti kova sana oli 5 speed, sekin komeili monessa aitossa. Toinen oli 16 valve, kuin myös DOHC.\nJaa jaa, nyt minulla ei ole autossani enää vaihdelaatikkoa, venttiileitä eikä nokka-akseliakaan.\nMutta taannoin lähistöllä asui kaveri jonka auton takaluukussa ei ollut mitään noista statussymboleista. Niinpä hän oli käynyt kaupassa, osti kauniita kullanvärisiä kirjaimia ja numeroita. Hetken päästä sitten takaluukussa komeili 4 SPEED 8 VALVE.\nKyllä varmaan Elite kulkikin paremmin tuon jälkeen.\nMietiskelijä 18.1.2020 17:55\nTäällä puhutaan paljon eri liikennemuotojen suoritteista Turussa. Olen yrittänyt etsiä tietoa, en ole kuitenkaan löytänyt. Moni ne täällä näköjään tietää, koska käyttävät mielipiteidensä perusteena. Toivoisin nyt kerrottavan muutaman luvun Turun osalta:\n-Henkilöautoliikenne: henkilö km/v\n-Pyöräily: henkilö km/v\n-Jalankulku: henkilö km/v\n-Bussiliikenne: keskimääräinen matkustajamäärä bussissa ja henkilö km/v.\nNäin voisin selvittää itselleni noiden eri liikennemuotojen merkityksen tällä hetkellä. Muutkin voisivat olla kiinnostuneita.\nVast: Kysymyksiä tietäjille\nNimimerkki Mietiskelijä haluaa tietoa: "Täällä puhutaan paljon eri liikennemuotojen suoritteista Turussa. Olen yrittänyt etsiä tietoa, en ole kuitenkaan löytänyt. Moni ne täällä näköjään tietää, koska käyttävät mielipiteidensä perusteena."\nMinä taisin ensimmäisenä mainita tuon liikennesuoritteen. Mutta vain yleisellä tasolla, asiana joka suunnittelijoiden tulisi ottaa huomioon.\nMutta nimimerkki Pyöräilijähän tuossa meni käytännön puolelle ja esitti miten hänestä Hämeenkadun kaistajako tulisi uusia liikennesuoritteen mukaiseksi. Jospa siis Pyöräilijä\nKummallista muuten että Mietiskelijä tyystin unohti listaltaan jakeluliikenteen!\nTurkuhan on kuitenkin melkoisen väkirikas kaupunki emmekä me itse tuota maitoamme, syömäämme lihaa tai kasviksia ja hedelmiä. Ne on kaikki tuotava meille tänne kauppoihin. Samoin tietysti kaikki muukin tarvitsemamme tavara.\nMietiskelijä, kyllä tuokin liikenne on otettava huomioon väyliä suunniteltaessa.\nMasa Pasa 12:32\nPari tilastoa, jotka ei ihan vastaa kysymyksiisi:\nHenkilöautolla ajetaan Turussa keskimmärin alle 13 000 km/vuosi.\nHämeenkadulla on laskettu kesällä 7000 pyöräilijää vuorokaudessa, vrt. autoja 22 000.\nBussilla ajetaan vuodessa 27 miljoonaa matkaa.\nKilometrikohtaisia tilastoja on täysin mahdoton laskea. Keskimääräinen matkustajamäärä per bussi voitaisiin toki laskea, mutta sen informaatioarvo olisi kuriositeettiluokkaa, eikä siitä ainakaan voi tehdä mitään johtopäätöksiä.


Lappeenrannan kaupungin talouden tasapaino riippuu Eksoten menokehityksestä, investointijakso alkamassa - Palvelut - Lappeenranta - Lappeenrannan kaupunki\nEtusivu PalvelutLappeenrannan kaupungin talouden tasapaino riippuu Eksoten menokehityksestä, investointijakso alkamassa\nLappeenrannan kaupungin talouden tasapaino riippuu Eksoten menokehityksestä, investointijakso alkamassa\nKuluvan valtuustokauden loppuun (2021) ulottuvan talousarvioesityksen mukaan Lappeenrannan kaupungin talous pysyy tasapainossa, jos Eksote saa menojensa kasvun hallintaan.\nLappeenrannassa on alkamassa poikkeuksellisen suuri rakennusinvestointien jakso, joka kasvattaa kaupungin lainamäärää. Vuonna 2019 käynnistyy kolme mittavaa kouluinvestointia. Kaupungin kiinteistöjen käyttöä tehostetaan muun muassa uudella tilojen varausjärjestelmällä.\nKansantuotteen vahvasta kasvusta ja työllisyyden kohentumisesta huolimatta kaupungin verotulot ovat vähentyneet kuluvana ja kahtena edellisenä vuonna. Kaupunginjohtaja Kimmo Jarvan mukaan tähän ovat merkittävimmin vaikuttaneet valtion päätöksiin perustuva verotuksen keventäminen ja kilpailukykysopimuksen aiheuttamat verotulomenetykset.\n− Positiivista on, että työllisyys on parantunut. Lappeenrannassa työpaikkojen määrä on pysynyt pitkään tasaisena, mutta nyt on tapahtunut selkeä käänne kasvusuuntaan, ja myös teollisuuden työpaikat ovat lisääntyneet. Jo ensi vuonna odotamme verotulojen kasvavan, Jarva ennakoi.\nKaupunginjohtaja painottaa, että Lappeenranta haluaa strategiansa mukaisesti olla lapsiperheiden kaupunki.\n− Investoinneilla edistämme koulutilojen terveellisyyttä ja ajanmukaisuutta sekä monipuolisia harrastusmahdollisuuksia. Valmistelemme parhaillaan kaupungin tilankäytön tehostamista niin, että myös esimerkiksi järjestöt ja yhdistykset voisivat nykyistä enemmän kokoontua kaupungin kiinteistöissä eri puolilla kaupunkia. Otamme muun muassa käyttöön uuden tilojen varausjärjestelmän.\nKaupunginvaltuusto käsittelee kaupunginjohtaja Kimmo Jarvan kaupunginhallitukselle tekemää talousarvioesitystä 10. joulukuuta. Kaupunginhallitus aloittaa talousarvion käsittelyn 19.11.\nKaupungin oman toiminnan nettomenoissa ei kasvua\nVuoden 2019 tulos jää 6,2 miljoonaa euroa alijäämäiseksi viime vuosien heikon verotulojen kehityksen ja Eksoten maksuosuuden yli 11 miljoonan euron nousun vuoksi. Tulos kääntyy ylijäämäiseksi vuosina 2020 ja 2021, jos Eksote ei tee ensi vuonna uutta alijäämää ja sen menokehitys rajoittuu vuosina 2020 ja 2021 sopimusten mukaisiin palkankorotuksiin.\nRahoitusjohtaja Jari Iskaniuksen mukaan kaupungin oman toiminnan nettomenot eivät kasva ensi vuonna kuluvan vuoden budjettiin verrattuna. Toimialojen kehyksissä on huomioitu palkankorotukset ja vuokrien muutokset. Toiminnalliset muutokset on tehtävä talousarviokehyksen mukaisesti.\nKaupungin nettomenoja kasvattaa ensi vuonna lähinnä Eksoten maksuosuuden 11,3 miljoonan euron nousu.\n− Koska tulorahoitus on vähentynyt ja sote-menot kasvavat lähes viisi prosenttia, viime vuosina saavutettu talouden tasapaino on menetetty. Vuosien 2020 ja 2021 osalta Lappeenrannalla ja Eksotella on noin kahdeksan miljoonan euron vuotuinen näkemysero kaupungin maksuosuudesta. Jos maksuosuus tulee olemaan enemmän kuin mihin talousarviossa on varauduttu, joudumme päättämään tasapainotustoimista, Iskanius sanoo.\nEnsi vuonna käynnistyvä, poikkeuksellisen suuri rakennusinvestointien jakso kestää useita vuosia. Investoinnit kasvattavat kaupungin lainamäärää liki 100 miljoonalla eurolla vuoden 2021 loppuun mennessä.\nEnsi vuonna (2019) valmistuvat Hovinpellon uusi päiväkoti sekä urheilutalon peruskorjaus. Kesämäenrinteen koulun peruskorjaus alkaa. Joutsenon koulukeskus puretaan ja tilalle tehdään uudisrakennus vuosina 2019–2021. Samaan aikaan Lauritsalaan rakennetaan uusi koulu jo puretun alakoulurakennuksen paikalle. Kourulan ja keskustan päiväkotihankkeiden eteneminen riippuu kaavojen valmistumisesta.\nRahoitusjohtaja Jari Iskanius laskee, että vuosikate pysyttelee taloussuunnitelmakaudella 20 miljoonan euron molemmin puolin. Se ei riitä kattamaan puoltakaan vuotuisista investoinneista. Rakennusinvestointeihin käytetään keskimäärin 40 miljoonaa euroa vuodessa. Katujen ja yleisten alueiden sekä liikuntapaikkojen rakentamiseen, maanhankintaan ja muihin investointeihin kuluu 14 miljoonaa euroa vuodessa.\nInvestointiohjelma merkitsee kaupungin lainamäärän lisääntymistä 98 miljoonalla eurolla vuoden 2021 loppuun mennessä. Lappeenrannan koko kaupunkikonsernin lainakanta on kasvamassa noin 105 miljoonalla eurolla, missä on mukana Lappeenrannan Energian jäteveden puhdistamohankkeen käynnistyminen.


Oikedelliset tiedot - Nitor\nVerkkosivuston haltijan tunnistaminen\nA) Versión para la web corporativa\nTämän verkkosivuston haltija on GRUPO AC MARCA, S.L., verotunnus N.I.F. B-61.711.503, jonka toimipaikka sijaitsee osoitteessa Avenida Carrilet, 293-297, 08907 L’Hospitalet de Llobregat (Barcelona), Espanja, ja joka on AC Marca -konsernin emoyhtiö.\nB) Versión para filiales\nTämän verkkosivuston haltija on AC MARCA HOME CARE, S.A. (joka kuuluu AC Marca –konserniin), verotunnus N.I.F. A-08.053.423 ja jonka toimipaikka sijaitsee osoitteessa Avenida Carrilet, 293-297, 08907 L’Hospitalet de Llobregat (Barcelona), Espanja.\nVerkkosivuston suunnittelu ja siellä näkyvät logot, merkit ja muut tunnuspiirteet kuuluvat yksinomaan AC Marcalle ja ne ovat vastaavien teollis- ja tekijänoikeuksien suojaamia.\nLinkit kolmansien tahojen verkkosivuille\nAC Marcan verkkosivustolla voi olla linkkejä kolmansien tahojen verkkosivuille. AC Marca ei ole vastuussa tällaisten sivujen sisällöstä, minkä johdosta kaikki niiden käytöstä johtuvat riskit kuuluvat yksinomaan käyttäjän vastuulle.\nNiin ikään AC Marca ei ole vastuussa sellaisten kolmansien tahojen verkkosivustojen laillisuudesta, joille on pääsy tältä verkkosivustolta.\nAC Marca varaa itselleen tämän verkkosivuston haltijana oikeuden tehdä ilman ennakkoilmoitusta muutoksia sivustoon siellä annettujen tietojen ylläpitämiseksi päivitettyinä lisäämällä, muuttamalla, korjaamalla tai poistamalla julkaistuja sisältöjä tai niiden muotoilua.\nAC Marca ei ole vastuussa tällä verkkosivustolla julkaistujen tietojen käytöstä kolmansien tahojen toimesta, eikä myöskään kenen tahansa käyttäjän kärsimistä vahingoista tai haitoista liittyen tällä verkkosivustolla oleviin tietoihin.\nTällä verkkosivustolla julkaistujen sisältöjen toisintaminen kokonaan tai osittain on kiellettyä.\nTämän oikeudellisen huomautuksen tulkinnasta aiheutuvien erimielisyyksien tai ristiriitojen ratkaisuun, sekä missä tahansa tämän portaalin palveluihin liittyvässä kysymyksessä sovelletaan Espanjan lainsäädäntöä.\nLue vinkkejä ja ohjeita tekstiileistä ja keinot onnistuneeseen värjäykseen\nMISTÄ LÖYDÄT NITOR -VÄREJÄ\nLista myymälöistä, joissa Nitor Tekstiilivärejä on myynnissä


Mitä johtoryhmän on hyvä tunnistaa organisaation muutoskyvykkyydestä? | BoMentis Coaching House\nBlogit\tMitä johtoryhmän on hyvä tunnistaa organisaation muutoskyvykkyydestä?\nMitä johtoryhmän on hyvä tunnistaa organisaation muutoskyvykkyydestä?\nMarjut Alatalo\t| 03.05.2018\nJohtoryhmän jäsenten muutoskyvykkyys on tyypillisesti korkea. Tästä seuraa se, että he eivät juurikaan tule miettineeksi alaistensa resilienssiä, eli muutoskyvykkyyttä. Tämä yleensä näyttäytyy johtajan turhautumisena, kun muutos ei näytä etenevän halutulla/toivotulla tavalla. Kun johtajan resilienssi on korkea ja ryhmän matala, ryhmä uupuu helposti vauhdissa.\nKorkean resilienssin omaava johtaja saattaa ajaa yksilön tai ryhmänsä muutosylikuormituksen tilaan. Usein ei muisteta sitä, että myös mieluisat muutokset syövät energiaa. Vauhdikas muutostahti, tai vaativuus, näkyvät usein ärtymyksenä tai negatiivisuutena, lisääntyneenä erimielisyyksinä työtovereiden välillä, alentuneena tiimityön tehokkuutena, voimattomuuden tunteena, lisääntyneinä terveysongelmina ja poissaoloina, välinpitämättömyytenä tai syrjään vetäytymisenä.\nMistä tunnistaa tiimin muutoskyvyn?\nMuutos on yksilöllinen kokemusperäinen asia. Meistä kukin käsittää eri asiat ja tapahtumat eri tavoin, esimerkiksi joko ”business as usual” -asioiksi tai ihka oikeiksi tunteita herättäväksi muutokseksi.\nVäitän, että muutos ei ole muutos, jos se ei herätä tunteita. Tuoreehkona muutoksen muotisanana VUCA (Volatity, Uncertainty, Complexity, and Ambiguity) merkitsee kiihtyviä muutoksia, lisääntyvää kompleksisuutta ja epävarmuutta, muutoksien räjähdysherkkyyttä ja monitulkintaisuutta.\nMuutoskyvykkyyttä tai muutosjohtamista ei opita luokassa\nMuutoskykyä ei välttämättä opita myöskään pitkän uran aikana. Usein miten muutoskyvykkyys kasvaa erilaisten kriisien kautta. Kyse ei ole siis siitä, miten olemme kaiken tehneet aiemmin. Ei edes siitä, miten olemme varautuneet tulevaisuuteen, vaan siitä, miten kyvykkäitä olemme reagoimaan tulevaan. Siitä, miten nopeasti toimintakykymme palautuu muutoksessa.\nResilienssi, eli muutoskyvykkyys, tarkoittaa siis kykyä omaksua paljon muutoksia samalla säilyttäen korkea suorituskyky. Henkilökohtainen resilienssi on tärkein kaikista muutokseen sopeutumiseen vaikuttavista tekijöistä. Kun resilientit ihmiset kohtaavat epätietoisuutta, ahdistusta tai menettävät hallinnan tunteen muutoksen kohdatessaan, he eivät uuvu haasteiden edessä, vaan vahvistuvat. Omaa muutoskyvykkyyttä, eli resilienssiä, voi arvioida antamalla itselleen arvosanan seuraaville muutoskyvykkyyden osa-alueille:\nPositiivinen maailmankäsitys. Resilientit henkilöt ovat taitavia näkemään mahdollisuuksia muutostilanteissa.\nPositiivinen minäkuva. Resilientit henkilöt tuntevat olonsa turvalliseksi ja itsevarmaksi ja uskovat menestyvänsä epävarmuuden vallitessa.\nFokusointi, kyky priorisoida ja keskittyminen. Resilienteillä henkilöillä on selvä visio siitä, mitä he haluavat saavuttaa ja he käyttävät tätä kompassina muutoksen pyörteissä.\nJoustava ajattelu. Resilientit henkilöt keksivät paljon ideoita ja lähestymistapoja kohdatessaan muutoksen.\nJoustava sosiaalisuus. Resilientit henkilöt hyödyntävät mielellään muiden resursseja ja hakevat apua ja tukea muutoksen aikana.\nJärjestelmällinen, kyky organisoida ja organisoida. Resilientit henkilöt kehittävät ja soveltavat menetelmiä, prosesseja ja rakenteita ollessaan tekemisissä muutoksen kanssa.\nProaktiivisuus, kyky ottaa riskejä. Resilientit henkilöt tarttuvat toimeen epävarmuuden edessä ja ottavat laskelmoituja riskejä sen sijaan, että he tyytyisivät nykytilaan.\nJari Koskinen ja Jari Kaivo-Oja toteavat (8/2017), että aika usein suunnittelussa ollaan tilanteessa, jossa suunnittelua ja päätöksentekoa ohjaa yksi muita vahvempi näkökulma. Tämä estää näkemästä suunniteltavaa ja päätettävää asiakokonaisuutta riittävän kokonaisvaltaisesti. Ennakointi- ja muutoskyvykkyys syntyy heidän mukaansa ennen kaikkea jatkuvasta, moniarvoisesta, moninäkökulmaisesta ja monialaisesta arvioinnista ja suunnittelusta yhdessä.\nKeskeinen osa tiimin ja organisaation ennakointi- ja muutoskyvykkyyttä on se, että työtä tehdään jatkuvasti yhdessä ja yhteistyössä. Johtajan, esimiehen ja koko tiimin olisi fiksua yrittää tulla tietoiseksi mahdollisimman monesta toimintaan vaikuttavista syistä, myös niistä mitkä estävät tai vääristävät muutosta.\nValmentava johtaja menestyy\nMuutoskyvykkyys, tunneäly ja yhteistyötaidot ovat jo monien eri tahojen, kuten esim. tulevaisuudentutkijoiden taholta, tunnistettu keskeisiksi osaamisalueiksi tulevaisuuden työyhteisöissä. Valmentavalla otteella johtaen osallistaen, vastuuttaen ja sitouttaen toimiva tulee varmasti menestymään tulevaisuudessa. Johtaja, joka haluaa tehdä toisista tähtiä, kasvattaa organisaation, tiimin sekä yksilöiden muutoskyvykkyyttä.\nJokaista resilienssin ominaispiirrettä voidaan kehittää säännöllisellä harjoituksella. Esimerkiksi Positiivinen maailmankäsitys -ominaispiirteen kehittäminen vaatii, että ohjaamme itsemme etsimään negatiivisilta vaikuttavista tilanteista mahdollisuuksia ja vaihtoehtoja sekä harjoittamalla tätä taitoa johdonmukaisesti, kunnes siitä tulee osa arkiajatteluasi.\nUutta taitoa on tärkeää harjoitella silloin, kun häiriötekijät eivät kuormita. Yhden tai useamman ominaispiirteen kehittämisessä voi olla hyvin hyödyllistä pyytää avuksi toinen ihminen, joka voi toimia valmentajana tai tukihenkilönä. Tämän henkilön ei tarvitse olla johtajaa, vaan kollega on itse asiassa tehokkaampi sparrari.\nTiimin resilienssiin vaikuttavat tiimin jäsenten resilienssi ja tiimin yhteistyökyky, eli se miten tehokkaasti tiimi hyödyntää kunkin henkilön vahvuuksia. Yksilön resilienssi ei vielä takaa tehokkaasti toimivaa tiimiä.\nArvostavalla arvioinnilla mestarisarjaan\nArvostava arviointi on energisoiva työskentelytapa. Systemaattinen arviointi on ainoa tapa menestyä. Jos organisaatio, tiimi ei arvioi säännöllisesti toimintaansa, se näivettyy tai alkaa kuvitella itsestään liikoja.\nArvostavassa arvioinnissa keskitytään toiminnan arviointiin ja uudelleenjärjestämiseen tarkastelemalla monipuolisesti eri näkökulmia: työn arkea, työtapoja, prosesseja, asiakaspalvelua, käyttäytymistä, asenteita, tiimille asetettuja tavoitteita ja yhteistyötä.\nArvostava arviointi ohjaa ja kannustaa työntekijöitä tekemään arkityötään fiksummin ja tehokkaammin tavoitteiden suuntaisesti. (Valmentava esimies, Marjo-Riitta Ristikangas & Leni Grünbaum)\nTOP 5 vinkit johtoryhmäläiselle\nHuomioi alhainen muutoskyvykkyys, kun suunnittelet muutosta\nTunnista oma ja tiimisi resilienssi – pyydä apua tunnistamiseen\nTreenatkaa arjessa muutosmuskeleita\nÄlä oleta, vaan kysy\nPistä tiimisi jäsenet sparraamaan toisiaani?\nValmentava esimies, Marjo-Riitta Ristikangas & Leni Grünbaum, 3. painos, 2018.\nEnnakointi- ja muutoskyvykkyys, Koskinen& Kaivo-Oja, 2017\nOta yhteyttä niin sparraillaan!


Kirpputori - Varkauden seurakunta Hyppää sisältöön Hae»\nla 20.5. kello 10.00 - kello 14.00\nOtamme vastaan puhtaita ja ehjiä vaatteita sekä kaikenlaista kodin tavaraa ja huonekaluja. Lahjoituksia voi tuoda aukioloaikoina tai sopimalla toisen ajan. Yhteyshenkilönä toimii diakoniatyöntekijä Pia Hosio, p. 040 5727 810.\nVarkauden seurakunnan kirpputori on toiminut vuodesta 2013 alkaen. Toiminta pyörii vapaaehtoisten voimin. Tuotteet on saatu lahjoituksena. Kirpputorin hinnat ovat edullisia, että kaikilla olisi mahdollisuus hinnan puolesta tehdä tarpeellisia hankintoja.


John Reed Suomessa\nRaportti John Reedin pidätyksestä\nJohn Reed oli amerikkalainen, vielä ennen ensimmäistä maailmansotaa nuori anarkistihenkinen sosialisti, älymystöön kuulunut boheemi journalisti ja kirjailija. (Kymmenen päivää, jotka järisyttivät maailmaa-matkakertomuksen luoja.) Vähitellen Leninin vallan vakiintuessa Venäjällä hän alkoi "bolshevisoitua" mielipiteiltään, muuttua poliittisesti suvaitsemattomammaksi, leninistiseksi tai "stalinistiseksi"(jo ennen Stalinin valtaa). Matkoillaan Venäjältä takaisin länteen hän jäi Turussa Suomen Etsivän Keskuspoliisin sikäläisen paikallisosaston verkkoon maaliskuussa 1920. Kesäkuussa hänet karkotettiin Viroon. Reed kuoli lavantautiin Venäjällä lokakuussa 1920. Bolshevikkipropaganda loi hänestä marttyyrin.\nOsastolla pidätetyn kanssa toimitetussa ruumiintarkastuksessa löydettiin häneltä rahoja 900 Suomen markkaa, 2140 Ruotsin kruunua, 500 Tanskan kruunua ja 5 Norjan kruunua, 10000 Saksan markkaa, 500 dollaria, 60 Englannin puntaa ja 96 Neuvosto-Venäjän ruplaa. Sitä paitsi tavattiin hänellä 4 kappaletta kehitettyjä valokuvausfilmejä, joista kussakin oli kahdeksan noin 2x2 sm. suuruista filmiä; Yhdysvaltain Pariisissa olevan lähetystön 20. päivänä syyskuuta 1919 Samuel Arnold Jr:lle antama englanninkieleinen matkalupatodistus matkaa varten Ranskaan, Englantiin, Norjaan ja Ruotsiin, joka matkalupatodistus oli varustettu pidätetyn valokuvalla ja useilla viranomaisten leimauksilla, mitkä osoittivat matkatodistuksen haltijan matkustaneen viime vuoden loka- ja marraskuussa useissa Euroopan maissa, kuten Englannissa, Ranskassa, Norjassa, Ruotsissa sekä Itämeren maakunnissa\nLöytyi myös 7.1.1919 James Gormlichille NY:ssa annettu merimiestodistus (Citizen Seamens Identification Card), jossa pidätetyn kuva, löytyi Samules Arnold Jr:lle 27.10 1919 Lontoossa annettu jonkinlaisen amerikkalaisen komitean suositus; löytyi kirje 22.10. 1919 osoitettu Samuel Arnold Jr:lle, osoitteella Hotel de France et de Choiseul. Paris\nKysyttäessä kielsi kertoja jyrkästi, että hänellä olisi ollut täällä Turussa ketään avustajaa tahi opasta ja väitti itse löytäneensä tien satamaan. Edelleen kysyttäessä, minkä tähden hän ei ollut matkustanut aivan julkisesti, selitti kertoja että passinsa ei ollut tarpeellisessa kunnossa ja että hänelle siitä syystä olisi tehty epämieluisia kysymyksiä. Huomautettaessa, että laivalla hänet pidättäessa hänellä oli ollut voileipää ja olutta, mikä ilmeisesti oli laivalta hankittua, väitti kertoja ensin, että ne olivat hänellä olleet mukanaan laivaan mennessään, mutta tunnusti viimein, että oli ostanut ne laivasta, tahtomatta kuitenkaan ilmoittaa keneltä. Siitä, milloin hän oli Suomeen tullut, missä tarkoituksessa ja kuinka kauan hän oli täällä oleskellut, ei kertoja tahtonut ilmoittaa, eikä liioin tehdä selvää syystä tähän vastahakoisuuteensa.\nKun pidätetylle huomautettiin, ettei hän kaikesta päättäen ollut mikään merimies, lupasi hän nyt kertoa itsestään, matkoistaan ja kokemuksistaan sen verran, minkä katsoi voivansa noista asioista kertoa. Tällöin ilmoitti hän olevansa amerikkalainen sanomalehtimies John Reed, syntynyt 22/10 1887 Portlandin kaupungissa Oregonin valtiossa Pohjois-Amerikan Yhdysvalloissa sekä olevansa liikemiehen Charles Reedin poika. Koulusivistyksen saatuaan oli kertoja antautunut kirjalliselle uralle ja toiminut aputoimittajana sekä kirjeenvaihtajana erinäisten amerikkalaisten aikakauslehtien ja sanomalehtien kuten New York World, Evening Mail, New York Tribune y.m. toimituksissa, ollen hänen sanomalehtimiestoimintansa ollut etupäässä kaunokirjallista laatua.\nViime vuosina oli hän itse perustanut sanomalehdet "Masses", "Liberator" ja "Voice of Labor" ja viimeksi "New York Communist".\nViime vuoden syys- ja lokakuun vaihteesa oli kertoja osaksi omilla, osaksi omien sanomalehtiensä varoilla lähtenyt Europaan, tarkoituksella päästä Venäjälle tutkimaan sikäläisiä oloja.\nKertojan hallussa olleet timantit sanoi hän ostaneensa Venäjällä, tahtomatta kertoja sanoa, keneltä ja mistä hinnasta, ollen hänen aikomuksensa myydä ne omaksi hyödykseen. Muuten ilmoitti kertoja olevansa Amerikan kommunistisen työväenliiton jäsen ja niin muodoin itse kommunisti, sekä siinä ominaisuudessaan ollut maailmansodan aikana Amerikassa syytettynä sodanvastaisista sanomalehtikirjoituksistaan ja puheistaan, joista syytteistä hänet on joka kerralla vapautettu. Mitä tuli kommunistisen liikkeen menestymiseen, sanoi kertoja olevansa omasta puolestaan varma sen menestymisestä kaikissa Euroopan maissa.


Silikaatti (yhdiste) – Wikipedia\n(Ohjattu sivulta Metasilikaatti)\nSilikaatti (< lat. silicium = pii) on kemiallinen yhdiste, joka koostuu piistä ja hapesta (SixOy), yhdestä tai useammasta metallista sekä mahdollisesta vedystä. Yksinkertaisimmat silikaatit voidaan käsittää piihappojen suoloiksi. Laajemmassa mielessä silikaatteihin luetaan myös piihapot itse sekä piidioksidi eli kvartsi (SiO2), joka on maankuoren yleisin mineraali maasälvän ohella. Silikaatit muodostavat silikaattimineraaleja ja edelleen silikaattikivilajeja. Maankuori koostuu yli 90-prosenttisesti silikaateista.\nSilikaatti-ioneja tunnetaan useita. Yksinkertaisin on metasilikaatti-ioni SiO32-. Muita eri mineraaleissa esiintyviä ovat esimerkiksi:\nNesosilikaatti (Ortosilikaatti) Tetraedri SiO44− oliviini\nSorosilikaatit Kaksinkertainen tetraedri Si2O76- epidootti\nSyklosilikaatit Rengasmainen SinO3n2n- turmaliini\nInosilikaatit Yksinkertainen ketju (polymeroitunut metasilikaatti) SinO3n2n− pyrokseeni\nInosilikaatit Kaksinkertainen ketju Si4nO11n6n- amfiboli\nFyllosilikaatit Verkkomainen Si2nO5n2n- savi, talkki\nTektosilikaatit Kolmiulotteinen rakenne AlxSiyO2(x+y)x- kvartsi, zeoliitti\nNäissä kemiallisissa kaavoissa parametrit n, x ja y voivat saada eri kokonaislukuarvoja. Tektosilikaatti-ionit itsessäänkin sisältävät usein myös alumiinia. Näiden negatiivisten ionien lisäksi silikaattimineraalit luonnollisesti sisältävät myös positiivisia kationeja niin, ettei niillä ole nettosähkövarausta. Kvartsikidettä eli piidioksidia voidaan kuitenkin pitää tektosilikaatti-ionin erikoistapauksena, SiyO2y, jossa parametri x on nolla eikä alumiinia ole ja jonka varaus on kaavan mukaisesti myös nolla.\nAlkalimetallien silikaatit kuten natriumsilikaatti Na4SiO4 liukenevat veteen. Natriumsilikaatin liuos tunnetaan vesilasina. Muut silikaatit ovat yleensä erittäin niukkaliukoisia. Käytännöllisesti katsoen liukenemattomia ovat myös piihapot, joita ovat esimerkiksi metapiihappo H2SiO3 ja ortopiihappo H4SiO4, joita syntyy vesilasiliuoksen reagoidessa vahvojen happojen kanssa.\nLasia valmistetaan kuumentamalla silikaatteja sulamispisteeseen saakka ja antamalla niiden jälleen jähmettyä.\nOrtosilikaatti-ionin (SiO44-) rakenne. Muutkin silikaatit koostuvat ortosilikaatti-ionin kaltaisista tetraedreista.\nDisilikaatti-ioni (Si2O76-) koostuu kahdesta silikaatitetraedrista.\nNatriummetasilikaatin rakenne. Jokaista piiatomia ympäröi neljä happiatomia, joista kaksi sitoo piiatomeja toisiinsa, kahdella muulla taas on negatiivinen nettovaraus, niin että ne sitovat positiivisia natriumioneja ionisidoksella.\nPiidioksidin kiderakenne (β-kvartsi)\nSilikaattien rakenne on 1930-luvulta lähtien pystytty pitkälti selvittämään röntgensäteilyn avulla. Niille on tyypillistä, että jokaista piiatomia ympäröi neljä happiatomia, jotka sijaitsevat sen ympärillä tetraedrin kärjissä, kun taas piiatomi on tetraedrin keskipisteessä. Jokainen piiatomi on siis oktettisäännön mukaisesti sitoututunut kovalenttisesti neljään happiatomiin. Sama happiatomi sen sijaan saattaa kuulua kahteenkin tällaiseen tetraedriin.\nOrtosilikaatti-ionin (SiO44-) muodostaa vain yksi tällainen tetraedri. Muissa silikaatti-ioneissa ainakin osa happiatomeista sijaitsee kahden tetraedrin yhteisessä kärjessä, jolloin ne yhdistävät tetraedrit toisiinsa muodostaen monimutkaisempia anioneja. Esimerkiksi disilikaatti- eli pyrosilikaatti-ionin (Si2O76-) muodostaa kaksi tetraedriä, joilla on yksi yhteinen kärki. Monet silikaatti-ionit ovat polymeerisiä eli niissä on hyvin suuri määrä SiO4 -tetraedrejä, jotka voivat muodostaa ketjun, kaksoisketjun, verkon tai kolmiulotteisen rakenteen. Vaikka metasilikaatti-ionin kaava usein esitetään yksinkertaisesti muodossa SiO3-, todellisuudessa sekin esiintyy tetraedreistä koostuvana polymeerinä, jonka kaava tulisi esittää muodossa (SiO3-)n. Myöskään piidioksidi (SiO2) ei kiteisenä koostu pienistä yhden pii- ja kahden happiatomin muodostamista molekyyleistä vaan suuresta joukosta toisiinsa yhteisen happiatomin välityksellä sitoutuneista SiO4-tetraedreista siten, että niiden muodostamassa kolmiulotteisessa makromolekyylissa on happiatomeja kaksi kertaa niin monta kuin piiatomeja.\nSilikaatti-ionin varaus voidaan laskea olettamalla, että jokaisella piiatomilla olisi varaus +4 ja jokaisella happiatomilla -2, paitsi kahden tetraedrin yhteisellä happiatomilla, joka ei tuo osuuttaan ionin varaukseen.\nAikaisemmin silikaatit pyrittiin selittämään hypoteettisten piihappojen suoloiksi. Esimerkiksi ortosilikaatteja pidettiin ortopiihapon (H4SiO4) ja metasilikaatteja metapiihapon (H2SiO3 suoloina. Monimutkaisempien silikaattien osalta tällaiset selitykset joutuivat kuitenkin suuriin vaikeuksiin, kunnes niiden rakenne saatiin selvitetyksi.\n↑ a b c d e ”Silikaatit”, Otavan suuri Ensyklopedia, 8. osa (Reykjavik-Sukulaisuus), s. 6244–6246. Otava, 1976. ISBN 951-1-05637-9.\n↑ a b c d e Antti Kivinen, Osmo Mäkitie: ”Silikaatit”, Kemia, s. 333–335. Otava, 1993. ISBN 951-1-10136-6.\nKuvia tai muita tiedostoja aiheesta Silikaatti (yhdiste) Wikimedia Commonsissa\nNoudettu kohteesta ”https://fi.wikipedia.org/w/index.php?title=Silikaatti_(yhdiste)&oldid=19294353”\nViimeksi muokattu 5. marraskuuta 2020 kello 23.52